Rađenović: Aktuelna većina da učini sve kako bi zadržala vlast - Vijesti | Radio Televizija Budva - Budva Crna Gora\nRadio Budva Live: Filatov & Karas ft. Imany - Don't be so shy\nOpštinski odbor SNP Budva poziva sve članice aktuelne većine iz opozicionih redova da učine sve kako bi zadržali vlast. Ni na koji način se ne smije dozvoliti da vlast u Budvi ponovo padne u ruke organizovane kriminalne grupe koja je devastirala ovaj grad i uništila njegove finansije, navodi se u saopštenju predsjednika Opštinskog odbora SNP Budva koje potpisuje predsjednik Krsto Rađenović.\n"Aktuelna većina iz opozicionih redova uradila je mnogo u svom mandatu da vrati dugove i stabilizuje finansije, ali i završila mnogo infrastrukturnih radova od Buljarice do Jaza, i to u centru grada, ali i po selima. To narod Budve vidi i očekuje da će trenutna vlast opstati još ovih par mjeseci kada će na redovnim lokalnim izborima odluku o tome ko će voditi prijestonicu turizma u narednom četvorogodišnjem periodu donijeti sami građani, što je i najpoštenija opcija", naveo je on.\nPrema njegovim riječima, ne smije se dozvoliti da Budva, koja najviše doprinosi turističkom prometu Crne Gore, bude poprište partijskih sukoba i da zbog toga građani i njihovi interesi trpe.\n"Nasuprot tome, sve svoje kapacitete moramo staviti u službu oporavka Budve i njenog ponovnog uspješnog pozicioniranja na turističkoj mapi Evrope. Jaka i finansijski stabilna i prosperitetna Budva potrebna je Crnoj Gori, posebno u ovim izazovnim vremenima ekonomske krize", zaključio je Rađenović.


Kraj podrške: Google Chrome više neće raditi na Windows 7 OS-u\nHome Svet tehnike i računaraIT kutak\tGoogle Chrome više neće raditi na Windows 7 operativnom sistemu\nod Gigatron December 14, 2020\nwritten by Gigatron December 14, 2020\nDa li još uvek koristite Windows 7 operativni sistem i na njemu Google Chrome web browser? Ako je vaš odgovor potvrdan, vreme je da potražite drugo rešenje. Možda vam se januar 2022. godine sada čini dalekim, ali nemojte ovaj datum gubiti iz vida.\nIako je kompanija Microsoft još u januaru 2020. godine zvanično “penzionisala” vremešni Windows 7 operativni sistem, desetine miliona ljudi još nije spremno da se odrekne svog Windows-a 7 odnosno da pređe na Windows 10. Međutim, svim tim korisnicima nije potrebna samo podrška kompanije Microsoft da bi nastavili da koriste Windows 7 i programe na koje su navikli, već i podrška drugih softverskih kompanija čije proizvode koriste.\nKada je reč o popularnom Google Chrome web browser-u, svima koji navedeni program žele da koriste na Windows 7 operativnom sistemu potrebna je i podrška kompanije Google, a od januara 2022. je više neće imati.\nKada prestaje podrška za Google Chrome za Windows 7?\nPrema zvaničnom saopštenju, koje je izdala kompanije Google, podrška za Chrome web pregledač, za korisnike Windows 7 operativnog sistema, prestaje u januaru 2022. godine. Prestanak podrške je prvobitno najavljen za juli 2021. godine, ali je veliki Google odlučio da korisnicima najpopularnijeg web browser-a na svetu obezbedi dodatnih šest meseci vremena.\nOvih dodatnih šest meseci daje korisnicima još jednu šansu da pronađu alternativu za zastareli Windows 7 operativni sistem. Naravno, Windows 10 se nameće kao najlogičnije i verovatno najkvalitetnije rešenje, ali postoje i drugi operativni sistemi na kojima će Google Chrome nastaviti neometano da funkcioniše i nakon januara 2022. godine.\nUkoliko, pak, iz bilo kog razloga ne želite da se odreknete Windows 7 operativnog sistema, moraćete da potražite alternativu za web browser.\nNo, uzimajući u obzira rastući broj sigurnosnih problema i ranjivosti sa kojima se Windows 7 suočava nakon prestanka podrške, te i sve manji broj uređaja koji funkcioniše na ovom operativnom sistemu, ostanak na Windows-u 7 je visokorizičan po bezbednost korisnikovih podataka, ali i po kompatibilnost sa modernim hardverom.\nZašto je Google produžio podršku za Chrome browser za Windows 7?\n2020. godina je, zbog globalne zdravstvene situacije, bila izazovna za svakog pojedinca, ali i za svaku kompaniju. Mnoge kompanije, koje su se 2020. godine našle u procesu nadogradnje svoje IT infrastrukture, primorane su da nadogradnju privremeno obustave. To je razlog zbog kojeg je kompanija Google odlučila da omogući dodatnih šest meseci podrške za svoj Chrome web browser, za korisnike Windows 7 operativnog sistema.\nChromeGoogleGoogle ChromePodrškaWindows 7


Mihajlović: Srbija nije stala u vreme pandemije i radnici su heroji – Radio televizija Pančevo\nMihajlović: Srbija nije stala u vreme pandemije i radnici su heroji\n21. aprila 2020. 0128\nČORTANOVCI: Na gradilištima na 11 najvećih infrastrukturnih projekata u zemlji radilo se sve vreme tokom epidemije, izjavila je danas potpredsednica Vlade Srbije i ministarka građevinarstva Zorana Mihajlović.\nSrbija nije stala u vreme pandemije i radnici su heroji našeg društva, rekla je Mihajlovićeva, koja je obišla danas zajedno s predsednikom Srbije Aleksandrom Vučićem, radove na izgradnji brze pruge Beograd-Budimpešta, na deonici od Stare Pazove do Novog Sada, saopštilo je Ministarstvo građevinarstva, saobraćaja i infrastrukture.\nNavela je da je na 11 najvećih projekata angažovano više od 3.600 radnika, kao i da su radovi nastavleni i nakon Uskrsa.\n„Srbija ne sme da stane niti život u Srbiji može da stane. I sve vreme dok so se borili, kao što se i dalje borimo za živote i zdravlje ljudi, razmišljamo o danu posle. Ogromnu zahvalnost dugujemo svim radnicima, istinskim herojima u vreme epidemije, kao i kompanijama koje, uvažavajući sve mere bezbednosti, nisu prestale da rade u ovom teškom i izazovnom vremenu za sve”, istakla je ministarka.\nOna je zahvalila Ruskoj Federaciji, NR Kini i Evropskoj uniji na pomoći i solidarnosti koju su pokazali prema srpskom narodu.


RTCG - Radio Televizija Crne Gore - Nacionalni javni servis :: Svijet :: Proglasite okupaciju i poslaću milione izbjeglica\n[ B92/Beta/Tanjug ]\nERDOGAN EVROPI 10. 10. 2019. 18:02 >> 18:14 4\nProglasite okupaciju i poslaću milione izbjeglica\nPredsjednik Turske Redžeš Tajip Erdogan zaprijetio je Evropi da će joj "poslati" oko 3,6 miliona migranata ako pokuša da predstavi vojnu operaciju te zemlje u Siriji kao invaziju.\nPredsednik Turske je rekao da će turska vojna operacija podržati teritorijalni integritet Sirije tako što će suzbiti kurdsku kontrolu na severoistoku zemlje.\n"`O Evropsko unijo saberi se` Ponavljam, ukoliko pokušate da predstavite našu operaciju kao invaziju, otvorićemo vrata i poslati vam oko 3,6 miliona migranata", rekao je Erdogan u govoru u Ankari.\nU Turskoj je 3,6 miliona sirijskih izbjeglica. Priliv migranata iz Turske ka Evropi znatno je opao poslije sporazuma postignutog 2016. između Ankare i EU.\nEvropske zemlje žestoko su kritikovale operaciju koju je Turska juče pokrenula na sjeveroistoku Sirije protiv kurdskih sirijskih boraca koje Ankara smatra teroristima, ali koje podržava Zapad jer se smatraju udarnom pesnicom u borbi protiv ekstremista Islamske države.\n"Nikad nijeste bili iskreni. Sada kažu da će blokirati tri milijardi eura (obećanih turskoj u sklopu migrantskog sporazuma). Da li ste ikad poštovali obećanje koje nam je dato? Nijeste!", rekao je on u poruci Evropljanima.\n"Uz pomoć Boga nastavićemo naš put, ali otvorićemo vrata migrantima", dodao je on.\nTurski predsjednik je govorio i o sudbini stranih pripadnika Islamske države koje kurdske snage drže zatvorene, a kuda će oni, zabrinjava Zapad, prije svega Evropu.\n"Učinićemo šta je potrebno sa zatvorenicima Islamske države. Zadržaćemo one koji treba da ostanu u zatvoru a druge vratiti u njihove zemlje porijekla ukoliko oni to prihvate", rekao je Erdogan.\nIzraelski avioni napali područje kraj Damaska\nTurska i Rusija počele zajedničko patroliranje


ErazmusPlus > Evropske mreže > Eurydice\nEurydice mreža pruža informacije o obrazovnim sistemima i politikama u Evropi. Mrežu čini 42 nacionalne jedinica sa sedištem u 38 zemalja koje učestvuju u EU programu Erazmus+ (zemlje članice Evropske unije, Albanija, Bosna i Hercegovina, Island, Lihtenštajn, Crna Gora, Makedonija, Norveška, Turska i Srbija). Radom mreže koordinira Izvršna agencija Evropske komisije za sprovođenje programa Evropske unije iz oblasti obrazovanja, kulture i medija.\nPutem Eurydice mreže prikupljaju se podaci o tome kako su pitanja značajna za sistem obrazovanja regulisana u različitim zemljama Evrope. Na osnovu prikupljenih podataka, Mreža izdaje brojne publikacije (tematski izveštaji, serije ključnih podataka i komparativne studije). Sve objavljene publikacije dostupne su na engleskom jeziku na sajtu Eurydice mreže i na EU Bookshop, dok publikacije prevedene na srpski jezik možete pogledati OVDE.\nOsim publikacija, preko Eurydice mreže možete pristupiti sveobuhvatnim opisima obrazovnih sistema država koje su deo mreže, i to odabirom pregleda države ili teme. Sve informacije su dostupne na engleskom jeziku, a u pojedinim slučajevima i na drugim evropskim jezicima. Opis obrazovnog sistema Republike Srbije je opisan i na srpskom jeziku.\nFondacija Tempus – Eurydice mreža, u saradnji sa Ministarstvom prosvete, nauke i tehnološkog razvoja organizovala je konferenciju “Digitalne kompetencije u inicijalnom obrazovanju nastavnika” 4. jula 2019. godine u Beogradu.\nKonferenciji je prisustvovalo oko 100 učesnika sa visokoškolskih i drugih ustanova i organizacija u Srbiji. Učesnici iz zemlje i inostranstva su u plenarnom delu govorili o promenama načina na koji podučavamo i učimo u digitalnoj eri i o potrebi integrisanja digitalnih kompetencija u inicijalno obrazovanje nastavnika.\nPredstavljena je i nova Eurydice publikacija Digitalno obrazovanje u školama u Evropi koja će biti objavljena na jesen.\nDrugi deo konferencije bio je posvećen radu u manjim grupama, čiji je fokus bio na tome kako menjati standarde za inicijalno obrazovanje nastavnika, koje kompetencije treba da imaju budući nastavnici, kako integrisati digitalnih kompetencija u PPM predmete i koje kompetencije treba da imaju recenzenti koji ocenjuju programe za obrazovanje nastavnika. Takođe je bilo reči o tome da li studenti treba da upoznaju tokom studija šta su MOOS-ovi, da li treba da imaju obavezni ili izborni predmet-e za obrazovni softver.\nPrezentacije možete videti u posebnoj vesti.\nFondacija Tempus – Eurydice mreža, u saradnji sa Zavodom za unapređivanje obrazovanja i vaspitanja, organizovala je konferenciju “Razvoj jezičkih kompetencija kod učenika osnovne škole” 3. jula 2018. godine u Beogradu. Konferenciji je prisustvovalo 175 nastavnika iz gradova širom Srbije. Učesnici iz zemlje i inostranstva su u plenarnom delu govorili o raznovrsnim temama: nastavi pisanja u ranom uzrastu, integrisanom učenju jezika i nejezičkih sadržaja, korišćenju prilagođene beletristike i nastavi jezika u velikim grupama. Predstavljena je i platforma EPALE, koju nastavnici mogu da koriste za razmenu materijala i ideja, diskusiju i komentare. Drugi deo konferencije bio je posvećen praktičnom radu u manjim grupama, čiji je fokus bio na unapređenju i podsticanju usmenog izražavanja na engleskom, nemačkom, francuskom, ruskom i španskom jeziku, kao i na motivisanju učenika za aktivno učešće u nastavi.\nUvodna obraćanja i prezentacije učesnika plenarnog dela konferencije možete pronaći na YouTube kanalu Fondacije Tempus.\nFotografije sa ovog događaja možete pogledati na našoj Fejsbuk stranici.\nFondacija Tempus, u saradnji sa Ministarstvom prosvete, nauke i tehnološkog razvoja, Eurydice mrežom, kao i partnerima, Užičkim centrom za prava deteta i Centrom za interaktivnu pedagogiju je organizovala konferenciju „Uključenost roditelja u rad škola i predškolskih ustanova“, 12. maja 2017. godine u Hotelu Metropol u Beogradu. Cilj konferencije je bio povećanje svesti svih interesnih grupa o značaju i mogućnostima uključivanja roditelja u rad škola i predškolskih ustanova zarad unapređenja obrazovnih politika i podizanja kvaliteta obrazovanja. Događaju je prisustvovalo preko dve stotine predstavnika svih ciljnih grupa koji svojim radom mogu da doprinesu boljoj uključenosti roditelja u rad obrazovno-vaspitnih ustanova, pre svega predstavnika Ministarstva i lokalnih samouprava, nastavnika i direktora školskih i predškolskih ustanova, predstavnika roditeljskih udruženja kao i sami roditelji. Više informacija o konferenciji možete pogledati u posebnoj vesti.\nU petak, 01. jula 2016. godine, održana je konferencija “Metodika nastave stranih jezika u osnovnom i srednjem obrazovanju”, koju su organizovali Zavod za unapređivanje obrazovanja i vaspitanja, Fondacija Tempus i Eurydice mreža. Na konferenciji je bilo reči o izazovima nastave stranih jezika, motivaciji učenika, kao i o metodici nastave stranih jezika. Učesnici konferencije su imali priliku da prisustvuju interaktivnim paralelnim sesijama, posvećenim metodici nastave stranih jezika: engleski jezik (osnovno obrazovanje), engleski jezik (srednje obrazovanje), francuski jezik, nemački jezik, ruski jezik, motivacija učenika. Više informacija o konferenciji možete pogledati u posebnoj vesti.\nU decembru 2015. godine održana je konferencija posvećena nastavi stranih jezika, ,,Obrazovne politike i organizacija nastave stranih jezika u srednjem obrazovanju”. Na konferenciji su, između ostalog, predstavljeni rezultati Eurydice studije o nacionalnim testovima stranih jezika u evropskim zemljama. Više informacija o konferenciji možete pogledati ovde.\nEurydice mreža je prvi put predstavljena domaćoj stručnoj javnosti u okviru konferencije ,,Praćenje obrazovnih politika zasnovano na podacima – od ideje do sprovođenja koncepta” u decembru 2014. godine. Više informacija o konferenciji možete pogledati u posebnoj vesti.\nPoslednje modifikovano: July 12, 2019


Srbija 4 mart 2021\nNakon konsultacija sa stručnom javnošću o nacrtu...\nNakon konsultacija sa stručnom javnošću o nacrtu Strategije obrazovanja i vaspitanja do 2030. godine koje su održane tokom prošle...\nPoslodavci u Srbiji koji žele da se uključe u sistem dualnog obrazovanja do kraja januara mogu da podnesu onlajn prijavu preko veb portala Privredne komore Srbije (PKS) www.portal.dualnoobrazovanje.rs.\nProces prijavljivanja je potpuno digitalizovan i pojednostavljen tako da u tri koraka svi zainteresovani mogu napraviti profil i podneti prijavu, istakla je Mirjana Kovačević, rukovodilac Centra za edukaciju i dualno obrazovanje PKS i pozvala poslodavce da se uključe u dualni sistem obrazovanja i da zajedno sa PKS kreiraju obrazovne modele u skladu sa potrebama privrede za kadrovima i tržišta rada.\nKomora će od 11. do 19. januara organizovati onlajn sektorske sastanke sa predstavnicima kompanija na kojima će biti detaljno predstavljena procedura uključivanja u dualno obrazovanje, prava, obaveze i odgovornosti poslodavaca i razmatrana sva važna pitanja za ovaj vid školovanja mladih.\n“U ponedeljak 11. januara razgovaraćemo sa predstavnicima sektora građevine, IT, hemijske industrije, u sredu sa kompanijama iz metalske i elektro industrije, energetike i rudarstva, šumarstva i industrije nameštaja, a u petak, 15. januara na dnevnom redu su industrija hrane i farmacija. Za kreativnu i modnu industriju, kao i firme iz oblasti saobraćaja, rezervisan je 18. januar, a 19. za turizam i trgovinu”, objasnila je Kovačević.\nMarko Čadež: Dajte nam da radimo i normalan upliv na tržištu EU\nKorist od jedinstvenog regionalnog tržišta, koju bi trebalo da osete građani i privrednici regiona, zavisi i od spremnosti Brisela da olakša saradnju regiona i...\nKako poslodavci mogu da podnesu prijave?


KAKO JE REORGANIZOVAN ITALIJANSKI FIAT: Dijeta Serđa Markionea - Nira Press\nPočetna » KAKO JE REORGANIZOVAN ITALIJANSKI FIAT: Dijeta Serđa Markionea\nKorpulentni lider Fijata je pokazao da veoma dobro zna šta hoće – i kako da to postigne\nOn je naš stari znanac: u Kragujevac je prvo dolazio u obaveznoj pratnji Borisa Tadića, a nedavno mu je društvo pravio novi stanar dvora sa beogradskog Andrićevog venca, Tomislav Nikolić. Verovatno jedan od najzauzetijih menadžera na svetu, šezdesetogodišnji Serđo Markione nađe vremena da obiđe i fabriku u Srbiji, da se lično uveri da li je sve u vezi sa “našim” automobilom koji je novi adut italijanskog brenda – “fijata 500L” – onako kako treba da bude.\nŠto se same fabrike i njenih mašina tiče, to sigurno jeste. Nije, međutim, učinjeno sve što je sa naše strane obećano kad je reč o pratećoj infrastrukturi, pristupnim putevima fabrici i sličnom, pa bi naše nove vlasti u tom pogledu morale da budu odgovornije. Pre svega zato što imaju posla sa partnerom neobične biografije koji je u poslednjih osam godina, koliko je na čelu perjanice italijanske industrije, pokazao da veoma dobro zna šta hoće – i kako da to postigne. Kao i da nije baš mnogo sentimentalan.


U beogradskom naselju Busije večeras je obeleženo 80 godina od pokolja Srba u SPC Rođenja presvete Bogorodice u Glini 1941. godine.\nPrvi put u Srbiji urađeni su kompleksni zahvati kod dvoje pacijenata obolelih od Parkinsonove bolesti!\n"KLIMA MI RADI, ALI NEMA GASA - ZNAČI NE RADI" Vozači zbog sitnica sve češće padaju na tehničkom pregledu, ali za ove nedostatke NE SMEJU DA VAS VRATE!\nVeliki broj vlasnika vozila, naročito u Beogradu, žali se da zbog banalnih nedostatak ne prolazi tehnički pregled, te da su kontrolori postali rigorozni. Iz MUP-a poručuju da sitna oštećenja nisu razlog da se vozilo oceni neispravnim, a u Komitetu za bezbednost saobraćaja objašnjavaju da je glavni problem to što nije precizno definisano koja neispravnost čini vozilo tehnički neispravnim, a koja može da se toleriše.\nU časopisu Lancent objavljena je studija koja je imala za cilj da dokaže povezanost kovida 19 sa rizikom od akutnog infarkta miokarda i ishemijskog moždanog udara, analizirajući slučajeve u Švedskoj.\nBahato rasipništvo u JP "Emisiona tehnika": 100.000 evra za zabavu na Avalskom tornju\nJavno preduzeće „Emisiona tehnika i mreže“, koje je u žižu javnosti dospelo nakon što je objavljeno da direktor Vladimir Homan, koji je smenjen na današnjoj sednici Vlade, koristi dva luksuzna službena vozila, proteklih godina je bahato trošilo novac, a subvencije od 3,2 miliona evra nije koristilo za unapređenje infrastrukture, čemu su te pare bile namenjene.\nSvakodnevno povećanje broja zaraženih pokazuje da virus korona sve više napreduje u našoj zemlji a sudeći prema trenutnoj situaciji osam opština u kojima je vakcinisano ispod 30 odsto stanovništva su u opasnosti da postanu žarišta.


Mostar: Čolak o sigurnosti otvaranja Starog mosta - Index.hr\nMostar: Čolak o sigurnosti otvaranja Starog mosta\nMINISTAR sigurnosti BiH Bariša Čolak izjavio je u intervjuu mostarskom Dnevnom listu od srijede kako će ceremonija otvaranja Starog mosta, zakazana za 23. srpnja, biti, kako se izrazio, maksimalno siguran događaj.\nNedavno je direktor uprave policije Ministarstva unutarnjih poslova Federacije BiH Zlatko Miletić upozorio kako postoje saznanja da bi svečanost otvaranja Starog mosta u Mostaru mogla biti izvrgnuta terorističkoj prijetnji. Ministar Čolak je sigurnosne pripreme za ceremoniju otvaranja Starog mosta usporedio s prošlogodišnjim posjetom pape Ivana Pavla II Banjoj Luci koji je, kako je naglasio, "bio visoko profesionalno organiziran".\nČolak je također potvrdio da se u BiH poduzimaju dodatne sigurnosne mjere uoči predstojeće Olimpijade u Grčkoj. "Svima je poznato da će sve države zapadnog Balkana, pa i šire, pojačati mjere sigurnosti za vrijeme održavanja Olimpijade u Grčkoj", rekao je Čolak.


Skok profita oporavlja Folksvagen › Made-in-Germany.rs\nNeto profit nemačke automobilske grupacije “Folksvagen” dostigao je u prvom kvartalu ove godine 3,4 milijarde eura, ili za 44 posto više u odnosu na isti period prošle godine, dok su joj se prihodi uvećali za 10 procenata na 56,2 milijarde eura.\nI prihodi i dobit Folksvagena premašili su procene analitičara, a ovako dobri rezultati podstakli su kompaniju da potvrdi svoje prognoze profita za 2017. godinu, prenosi agencija „Frans pres“.\n“Naši kvartalni rezultati posledica su snažnih performansi brendova grupacije, lansiranja novih proizvoda i solidne zarade u Zapadnoj Evropi”, ističe u saopštenju Matijas Miler, generalni direktor kompanije, i potvrđuje da je u prva tri meseca ove godine profit iz poslovanja Folksvagena uvećan za 28 posto na 4,4 milijarde eura.\nZa čitavu tekuću godinu grupacija je zadržala prognozu profitne stope na nivou između 6 i 7 posto, dok bi prihodi trebalo da porastu za 4 posto u odnosu na prethodnu godinu.\nOdlične rezultate u ovoj godini nemačka kompanija je ostvarila uprkos skandalu sa lažiranjem količina izduvnih gasova koji je Folksvagen koštao više milijardi dolara širom sveta.


Partizan i dalje bez pojačanja u napadu, ali jedno ime je već poznato - Povezane vesti - Naslovi.net\nVerovao je trener Partizana Aleksandar Stanojević da će do odlaska na glavni deo priprema u Sloveniji moći da računa i na velika pojačanja u napadu, ali se to do danas nije dogodilo. Crno-beli su tokom popodneva doputovali u Ptuj, već za dva dana je… »\nFudbaleri Partizana otputovali su u Ptuj, u Sloveniju na drugi deo priprema, tokom kojih će odigrati četiri kontrolne utakmice. Kako se navodi na klupskom sajtu, trener Aleksandar Stanojević na pripreme je poveo 29 igrača, među kojima su Nikola… »\nFudbaleri Partizana otputovali su danas na drugi deo priprema u slovenački Ptuj, gde će boraviti do 9. jula. Kako je saopšteno, put Slovenije trener Aleksandar Stanojević poveo je 29 igrača, a na spisku su: Nikola Štulić, Marko Milovanović… »\nPartizan pošao na pripreme bez Sume\nFudbaleri Partizana ovoga jutra su otputovali u Ptuj, gde ih očekuju dvosedmične pripreme za novu sezonu. Crno-beli su se okupili u Zemunelu i počeli sa radom još pre 10 dana, ali sada tek sledi ozbiljna priprema za narednu sezonu, koja počinjem već… »\nBEOGRAD: Fudbaleri Partizana otputovali su danas na drugi deo priprema u slovenački Ptuj, gde će boraviti do 9. jula. Kako je saopšteno, put Slovenije trener Aleksandar Stanojević poveo je 29 igrača, a na spisku su: Nikola Štulić, Marko… »\nPartizan kreće na pripreme! U četvrtak, 24. juna 2021. godine, prvotimci Partizana odlaze na drugi deo priprema u Ptuj (Slovenija), gde ostaju do 9. jula. U tom periodu ih očekuju četiri kontrolne utakmice: NK Mura – FK Partizan (26. jun), FK Kopar… »\nCrno-beli otputovali u Sloveniju na pripreme\nPartizan se sa priprema vraća 9. jula. Fudbaleri Partizana otputovali su danas u Ptuj, u Sloveniju na drugi deo priprema, tokom kojih će odigrati četiri kontrolne utakmice. Kako se navodi na klupskom sajtu, trener Aleksandar Stanojević na pripreme je… »\nFudbaleri Partizana otputovali su ovog četvrtka na drugi deo priprema, a u Ptuju, u Sloveniji, boraviće do 9. jula. Trener poveo je ovoga puta 29 igrača, ali ne i Sejdubu Sumu, koji ima problem sa vizom, pa će se, kako se očekuje u Humskoj, ekipi… »\nFoto: FK Partizan Kako se navodi na klupskom sajtu, trener Aleksandar Stanojević na pripreme je poveo 29 igrača, među kojima su Nikola Štulić, Marko Milovanović, Nemanja Jović, Danilo Pantić, Bibars Natho, Samed Baždar, Lazar Marković… »\nSa iskusnim internacionalcem će to biti ukupno 30 igrača, a pred vama je sve što treba da znate o Partizanovom boravku u Ptuju. Sa iskusnim internacionalcem će to biti ukupno 30 igrača, a pred vama je sve što treba da znate o Partizanovom boravku u… »\nFudbaler sa Gvineje će se zbog problema sa vizom pridružiti do kraja nedelje. Parni valjak zagreva motore. Ovog leta u Ptuju u kome će Partizan obaviti dvonedeljne pripreme pred start nove sezone, sa akcentom na kvalifikacije za Ligu konferencije i… »\nSuperkompjuter i veštačka inteligencija velika šansa za dalji razvoj Srbije\nRTK pre 2 satajoš 23 povezane


Za početnike 300 miliona dinara - Domaćinska kuća\nZa početnike 300 miliona dinara\nKuća » Agro vesti » Za početnike 300 miliona dinara\nVažno je da ljudi zainteresovani za osnivanje firme imaju poverenja da izađu na tržište i da im se pomogne kroz različite mehanizame podrške. Gros je naveo da će oni koji već posluju dobiti pomoć kako bi mogli da nastave ili prošire poslovanje.\nViceguverner Narodne banke Srbije Dragana Stanić je rekla da su preduzetništvo i inovacije vrlo aktuelne teme i da su ključni predulsovi za razvoj preduzetništva i sektora MSP kreiranje staiblnog i održivog privrednog ambijenta i da je Srbija po tom pitanju ostvarila znača značajne rezultate. Kazala je da je makroekonomska situacija stabilna, da je poboljšana poslovana klima, zatim da se smanjuje javni dug zemlje, povećava priliv direktnih stranih investicija, da je ifnlacija već šestu godinu zaredom u granicama cilja – oko dva odsto, zatim da postoji relativna stabilnost deviznog kursa kao uslov stabilnog poslovanja.\nNavela je da je NBS prepoznala značaj aktivnosti Nemačke razvoje banke. NBS podržava ovaj projekat i aktivnosti za ravoj preduzenštva i inovacija, zaključila je Stanić.\n300 miliona dinara, čadež, PKS, POLJOPRIVREDNA GAZDINSTVA, preduzetništvo, samozapošljavanje\nPrevPrethodnaJesenje subvencije u poljoprivredi evo i za koje mere\nSledećaKako sačuvati aromu kod rakijeNext


srijeda, 10 Oktobar 2012 15:53 Nova poslovna zgrada u centru\nVrijednost investicije procjenjuje se na oko 10 miliona maraka,a glavni investitor je preduzeće Euromont-Žepče. Ovo preduzeće je prije četiri godine kupilo zgradu i okolno zemljište „Doma štampe“,površine oko 1.400 metara kvadratnih za 1,9 miliona konvertibilnih maraka. Od tada nije bilo moguće ništa graditi jer se čekala urbanistička saglasnost,izjavio je Ivo Dropulja, koordinator projekta u preduzeću Euromont. On je potvrdio, da je osim ovog preduzeća, u projekat uključen i zenički Multiteh, kao i nekoliko fizičkih lica iz Zenice, među kojima poduzetnici Karamuja, Haračić, Pašalić i Purić. Kompleks bi trebalo da se završi do kraja 2013. godine.Partner u projektu je Općina Zenica.\nŠta su otkrili revizori u Općini Više iz kategorije:\n« GGM: Zatvaranje Sarajevske Odgođena gradnja ragbi stadiona »\nna vrh Vi ste ovdje: HomeZenicaBiznisNova poslovna zgrada u centru


Crna Gora jedna od zemalja sa najnižom stopom obolelih od HIV-a\nCrna Gora je jedna od zemalja sa najnižom stopom oboljelih od HIV-a, ali je u borbi sa tim virusom neophodno mijenjanje ukorijenjenih i pogrešnih stavova kako bi se smanjila diskriminacija osoba koje su njime zaražene, rečeno je u Podgorici povodom 1. decembra, Dana borbe pritiv side.\nU Crnoj Gori je, od početka epidemije 1989. godine do danas, registrovano 76 osoba zaraženih HIV-om, od kojih je oboljelo 41, umrlo 26, dok je HIV pozitivnih 35. Odnos muškaraca i žena je 4:1, dok su registrovane tri osobe lađe od 18 godina sa tim virusom.\nMinistar zdravlja, rada i socijalnog staranja Miodrag Radunović kazao je, povodom svjetskog Dana borbe protiv AIDS-a, da Crna Gora ima nisku prevalenciju te bolesti od 0,01 odsto.\nPrevelencija je broj oboljelih ili osoba koje pokazuju određene promjene u datoj populaciji u tačno određenom vremenu.\n“Ta činjenica daje nam mogućnost da problem zadržimo na nivou koji ne opterećuje značajno društvo i državu. Jedini pravi način borbe je da se svako informiše i ponaša u skladu sa HIV infekcijama. Za sada je to jedini put jer nema izlječenja od AIDS-a”, kazao je Radunović.\nOn je podsjetio da je Vlada prošle godine donijela Strategiju borbe protiv AIDS-a u Crnoj Gori 2005-2009. na osnovu čijeg Akcionog plana, sarađuje sa nevladinim sektorom na spječavanju te bolesti.\nRadunović je naveo da je u Crnoj Gori obezbijeđena dijagnostika, liječenje, vodič za univerzalnu zaštitu od bolesti koje se prenose krvlju za zdravstvene radnike, za liječenje oboljelih od HIV-a, kao i da je proširena mreža savjetovališta.\nRukovodilac projekta UNDP-a za podršku sprovođenju Strategije za HIV u Crnoj Gori, Rajko Strahinja, rekao je da Kancelarija te organizacije ima ulogu posrednika ne samo u raspođeli novca, već i u nadzoru projektnih aktivnosti, da omogućava besplatno testiranje na HIV, antivirusnu terapiju, psiho-socijalnu podršku i bezbjednu transfuziju krvi.\n“Doprinosimo prevenciji širenja HIV infekcije, liječenju, njegovanju, podršci osobama sa ovim virusom, kao i njihovim porodicama. Važno je napomenuti da aktivnosti u drugim oblastima ne mogu da daju željene rezultate ukoliko se značajno ne smanji stigma i ne spriječi diskriminacija”, naveo je on.\nPotpredsjednik Komisije za HIV/AIDS Boban Mugoša je kazao da su posebna grupa sa kojom se radi na terenu muškarci, tzv.MSM populacija, mornari, turistički radnici, intravenski korisnici droga, zatvorenici, Romi i mladi za koje postoji potencijalno veći rizik od infekcije.\nOn je rekao da su do sada, posebnim treninzima i seminarima, edukovani savjetnici za pomorce, zatvorenici, policijski službanici, turistički, socijalni i zdravstveni radnici, novinari i urednici.\nPredstavnica UNICEF-a u Crnoj Gori Nola Skiner podsjetila je da su Ujedinjene nacije predvodnici u borbi protiv HIV-a, ističući važnost nediskriminacije ljudi koji su zaražani tim virusom.\nPredstavnica Omladinskog kulturnog centra Juventas, Ivana Vojvodić, kazala je da je uloga te i ostalih organizacija iz nevladinog sektora koje se bave problemom HIV-a, direktan rad sa ciljnim grupama koje su uglavnom skrivene i kojima je potrebna socijalna pomoć.


Velika količina novca iz Budžeta Vojvodine koji se odvaja za podršku medijima dodeljuje se u netransparentnim procesima, ocenila je Dubravka Valić Nedeljković iz Novosadske novinarske škole na diskusiji organizovanoj u Novom Sadu.\n"Opštine u suštini nikad nisu u nekom javnom dijalogu sa svojim građanima i građankama odredile šta je javni interes u toj opštini. Javni interes u Subotici, javni interes u Kikindi ili Novom Sadu su različiti", rekla je ona.\nKoliko javnog novca na godišnjem nivou odlazi u medijski sektor na različitim osnovama, zapravo niko ne zna, kaže pravni konsultant Miloš Stojković.\n"Dobar deo tog javnog novca ulazi kroz ove komercijalne budžete za oglašavanje, tako da mi ni dan danas nemamo ni najjasniju procenu kolika je cirkulacija novca", kaže on.\nPredsednik Nezavisnog društva novinara Vojvodine Nedim Sejdinović, navodi da je ideja konkursnog sufinansiranja javnog interesa u medijima dobra, bez obzira na mnogobrojne probleme i zloupotrebe.\n"Alternativa tome je da država apsolutno prestane da finansijski utiče na medijsku sferu, što nije moguće, ili da se vratimo korak u nazad i da lokalne samouprave raspodeljuju novac bez ikakvog učešća javnosti", smatra on.\nMiodrag Mandić glavni i odgovorni urednik "Naših novina" iz Temerina, posle 15 godina rada u ovom mediju, tvrdi da su medijski konkursi na opštinskim nivoima često obesmišljeni.\n"Ove godine u našoj opštini svega je 20 posto javnog novca za medije otišlo nas projekte koji su ponuđeni od strane lokalnih medija. Veći deo su dobili oni mediji koji se javljaju i na druge konkurse u drugim opštinama. Kada pitate predstavnike lokalne samouprave zašto je to tako, oni kažu da na taj način žele da svoje aktivnosti predstave u regionu, Vojvodini ali i na nivou cele Srbije", ističe on.\nProcene ukupne sume novca koja se raspoređuje u medijskom sektoru su različite i one se kreću od 25 miliona evra pa do 840 miliona evra, kako to Savet za borbu protiv korupcije ocenjuje.\nU vojvođanskim opštinama u ovoj godini na javnim konkursima za podršku medijskim sadržajima od javnog značaja dodeljeno je više od 410 miliona dinara.\nOd 45 opština koliko ima u Vojvodini, samo tri nisu ove godine raspisale konkurs za podršku medijskim sadržajima od javnog interesa.


Poverenica na seminaru o sudskoj građansko pravnoj zaštiti od diskriminacije • Poverenik za zaštitu ravnopravnosti\nPoverenica na seminaru o sudskoj građansko pravnoj zaštiti od diskriminacije\nO nama Vesti Poverenica na seminaru o sudskoj građansko pravnoj zaštiti od diskriminacije\nPoverenica za zaštitu ravnopravnosti Brankica Janković održala je predavanje na seminaru „Sudska građansko-pravna zaštita od diskriminacije“ namenjenom sudijama građanskih odelјenja viših sudova u Srbiji.\nIstakavši da je postupanje sudova od izuzetnog značaja za adekvatnu primenu antidiskriminacionih propisa, Janković je navela da Poverenik za zaštitu ravnopravnosti ima na raspolaganju mehanizme pomoću kojih može aktivno da učestvuje u sudskim procesima za zaštitu od diskriminacije. Jedan od njih je pokretanje strateških parnica pred Višim sudovima u Srbiji, koje Poverenik vodi u opštem javnom interesu, sa cilјem da svojom procesnom aktivnošću, kao tužilac u parnici, doprinese doslednoj primeni propisa, kreiranju i unapređenju sudske prakse, kao i da se javnost senzibiliše za problem diskriminacije.\nOdluka o pokretanju strateške parnice donosi se u slučajevima kada njen cilј i smisao prevazilaze značaj koje ona ima za zaštitu samog diskriminisanog pojedinca, odnosno grupe lica. Kriterijumi kojima se Poverenik tom prilikom rukovodi su da je diskriminacija izvršena prema posebno ranjivim društvenim grupama, da se radi o obliku diskriminacije koji je široko prihvaćen u društvu, da odnos snaga počinioca i žrtve opravdava intervenciju Poverenika i da slučaj ima velike šanse da dovede do meritorne odluke, pojasnila je poverenica Janković.\nPored poverenice Janković, predavači na seminaru bili su i Vesna Sekulić, sutkinja Višeg suda u Beogradu i Irena Garčević, sutkinja Apelacionog suda u Beogradu. Seminar je organizovala Pravosudna akademija u saradnji sa Misijom OEBS u Srbiji.


SUBOTICA 10.10.2019 – Российско-сербский гуманитарный центр\nOktobar – vreme nezaboravnih događaja za Srbiju – 1944. godine zemlja je oslobođena od fašističkih osvajača, plaćajući visoku cenu – živote hiljada vojnika-oslobodilaca, Rusa i Srba.\nMaršal Tito je 1957. naredio da se ovekoveči sećanje na pale heroje i stvore vojni grobovi. Kao rezultat ponovnog izgradnje posmrtnog ostatka sovjetskih vojnika, koje su jugoslovenske vlasti sprovele u koordinaciji sa sovjetskom vladom 1962. godine, u gradovima je osnovano devet memorijalnih groblja: Beograd, Vršac, Gorni-Milanovac, Srenjanin, Saečar, Požešavac, Sombor, Subotica i Jagodina. Ukupno je u borbama u Srbiji poginulo oko sedam hiljada vojnika Crvene armije.\nSubotica je najseverniji srpski grad koji se nalazi sedam kilometara od granice sa Mađarskom. Ovde se nalazi memorijalni kompleks, gde je sahranjeno oko 500 vojnika Crvene armije, koji su poginuli u borbama za slobodu bratske naroda. 10. oktobra 1944, grad su oslobodili nacističke trupe od strane delova Crvene armije i Narodnooslobodilačke vojske Jugoslavije.\n10. oktobra, na poziv lokalne administracije i aktivista Srpsko-rusko-beloruskog društva prijateljstva (predsedavajući Milenko Milošević), predstavnici RSGC posetili su Suboticu, položili venac na spomenik oslobodiocima, sastali se sa administracijom i stanovnicima grada i učestvovali na skupu organizovanom tim povodom. Svečanost je istaknuta počasnom gardom srpske vojske i učešćem brojnih gostiju, uključujući i one iz ambasada Rusije i Belorusije.\nPotrebno je odati počast – masovna grobnica je u savršenom redu, možete osetiti stalnu pažnju stanovnika grada i gradske vlasti!\nVečno sećanje na vojnike Crvene armije i srpske patriote koji su pali u borbama za oslobođenje Srbije!\nPrevPrethodnaDan dobrovoljaca Srbije\nSledećaAGS – Međunarodni kursevi pomoći – Okt 2019Next\nАКТИВНОСТИ СА ОМЛАДИНОМ: ЕДУКАТИВНИ СЕМИНАР НА ЗЛАТИБОРУ


TEŠKA NESREĆA U sudaru tri automobila dve osobe poginule, više povređeno\nFoto: Klix.ba / Arhiva\nDva mladića su poginula u saobraćajnoj nesreći koja se u utorak oko 23:50 dogodila na magistralnom putu M-17 u mestu Poljice kod Maglaja.\nU nesreći su teže povređene dve osobe, a dve su zadobile lakše telesne povrede.\nUviđaj su obavili pripadnici PS Maglaj, a na mesto događaja je izašao i dežurni tužilac Kantonalnog tužilaštva Zeničko-dobojskog kantona.\nPoginule dve osobe\nKOBNA TRKA NAKON UTAKMICE Dva mladića stradala u stravičnoj nesreći, jedan se još bori za život\nŠetao sa oružjem, pa prilikom hapšenja oštetio policijsko vozilo i pobjegao\nTEŠKA NESREĆA U PRNJAVORU Dve osobe poginule, a dve hitno prevezene u bolnicu\nTEŠKA NESREĆA KOD NOVOG GRADA U sudaru automobila POGINULA ŽENA, četiri osobe povređene\nMeštani Kuljana na muci zbog kanalizacije, u neobranom grožđu od kada im se u komšiluk doselio MUP\nNekoliko domaćinstava 7. kuljanske ulice u Banjaluci našlo se u neobranom grožđu otakako su im se u komšiluk doselili pripadnici MUP RS.\nSrpske žrtve traže zaštitu institucija RS od bošnjačkih napada\nBivši logoraši i porodice nestalih Srba iz srednjeg Podrinja i Birča uputili su danas otvoreno pismo medijima i institucijama Republike Srpske u kojem osuđuju napade i neistine koje iznose neki bošnjački mediji i porodice žrtava o naučnoj studiji "Bitka za Srebrenicu - rat za civilizaciju" koju je autor Dušan Pavlović predstavio u Srebrenici.\nZeljko: U kasarni Čerkezovac nije počelo odlaganje radioaktivnog ili nuklearnog otpada\nPrema podacima kojima raspolaže Regulatorna agencija za radijacionu i nuklearnu bezbednost BiH na objektu kasarne Čerkezovac do sada nisu preduzimane bilo kakve fizičke radnje niti je počelo odlaganje radioaktivnog ili nuklearnog otpada, izjavio je direktor ove agencije Marinko Zeljko.\nZvizdić: Dodeljivanje kandidatskog statusa BIH bio si snažan podstrek reformama\nPredsedavajući Saveta ministara u tehničkom mandatu Denis Zvizdić danas je na sastanku sa Radnom grupom EU za područje zapadnog Balkana rekao da bi dodeljivanje kandidatskog statusa u ovoj godini dao snažan podstrek sprovođenju reformi za dobrobit građana BiH.


[es] - Potrebni programeri za stalnu saradnju (PHP, Java, .NET...)\nPotrebni programeri za stalnu saradnju (PHP, Java, .NET...)\n[es] :: IT berza poslova :: Arhiva IT berze poslova :: Potrebni programeri za stalnu saradnju (PHP, Java, .NET...)\nČlan broj: 156567\nPotrebni programeri za stalnu saradnju (PHP, Java, .NET...) 11.09.2007. u 13:39 - pre 170 meseci\nPotrebni programeri sa znanjem PHP, ASP, C# .NET, Java i SQL programskih jezika/okruženja, za stalnu saradnju na raznolikim projektima i, eventualno, stalno zaposlenje.\nRadno vreme je fleksibilno a radi se, za početak, od kuće. Nakon određenog perioda saradnje, moguće je stalno zaposlenje i prelazak na rad iz kancelarije (Novi Sad ili Beograd).\nMolim kandidate da navedu:\n1)\tnivo svog znanja jezika/okruženja za koje apliciraju\n2)\tnivo znanja engleskog jezika\n3)\tšto više referenci na prethodne poslove\n4)\točekivanu platu ili cenu radnog sata\n5)\tdodatna znanja i sposobnosti\nPrijave slati isključivo emailom na [email protected]\nRegistrovani: 11 ( dexaomo, VlajkoBG, pbenka, jozimir, Shadowed, vladimir1981, factor, bojanum, djura63, jacob, valjan )


27.12.2018 u 14:50\nTači provocira: Ubice Olivera Ivanovića su u Beogradu\nPredsednik privremenih kosovskih institucija Hašim Tači izjavio je da se „ubice Olivera Ivanovića nalaze u Beogradu” i da „Beograd treba da doprinese njihovom privođenju pravdi”. Tači je to rekao na godišnjoj konferenciji za novinare, koju je najviše posvetio nastavku dijaloga sa Beogradom. „Priština je spremna za nastavak dijaloga sa Beogradom”, rekao je Tači koji se, kako kaže, nije odrekao ideje o pripajanju Kosovu tzv. Preševske doline, teritorije na jugu centralne Srbije, koju delom naseljavaju većinski Albanci. Tači je rekao da sada više nego ikad veruje da će ta teritorija uskoro biti pridružena Kosovu\n26.12.2018 u 17:21\nPRIŠTINA - Predsednik privremenih prištinskih institucija, Hašim Tači, poručio je da je Kosovo spremno za nastavak dijaloga sa Srbijom iako je, kako tvrdi, Srbija genocidna država sa kojom Kosovo ima vekovno neprijateljstvo. On je podnoseći godišnji izveštaj u parlamentu ponovo optužio Srbiju da je odgovorna sa „ubistvo više od 13.000 civila i silovanje 20.000 Albanki”. Uprkos tome, naveo je Tači, „Kosovo je izraslo u nezavisnu i suverenu državu”, koja je ove godine obeležila 10. jubilarnu godišnjicu jednostrano proglašene nezavisnosti. „Iako po visokoj ceni mi smo pobedili, a sada je vreme da pobedimo i u postizanju mira sa Srbijom”, rekao je Tači. „Uvek ćemo biti zahvalni onima koji su dali sve za slobodu koju danas uživamo”, rekao je Tači pred oko tridesetak poslanika, pošto su opozicione stranke, ali i poslanici Inicijative, Fatmira Ljimaja, neki poslanici opozicione SDP i Alijanse za budućnost Kosova, premijera Ramuša Haradinaja, bojkotovali njegovo izlaganje. Tači je zahvalio Hardinaju i poslanicima koji su glasali za demarkaciju sa Crnom Gorom, ali i na, kako je rekao, političkoj borbi da se spreči osnivanje Zajednice srpskih opština, koja bi imala izvršna ovlašćenja.\n18.12.2018 u 16:53\nTramp poručio Tačiju: Neuspeh dijaloga bi bio korak unazad\nPRIŠTINA – Američki predsednik Donald Tramp je u pismu predsedniku privremenih prištinskih institucija, Hašimu Tačiju, pozdravio napore Prištine za, kako navodi, pomirenje sa Srbijom i poručio da bi bio veliki neuspeh ne iskoristiti ovu jedinstvenu priliku za postizanje sveobuhvatnog sporazuma o normalizaciji odnosa. Pismo Trampa Tači je, uz određene komentare, objavio na svom Fejsbuk profilu. Ocenivši da bi neuspeh bio tragičan korak unazad, Tramp je poručio da ohrabruje Tačija i čelnike Kosova da iskoriste, kako kaže, ovaj jedinstveni trenutak da budu ujedinjeni tokom nastavka dijaloga, kao i da se suzdrže od akcija koje bi mogle otežati donošenje sporazuma. Tramp je podsetio da su SAD mnogo učinile za uspeh Kosova, kao, kako je naveo, nezavisne i suverene zemlje. Uz želje\n18.12.2018 u 14:26\nČepurin: Ispred Vučića natpis – Srbija, ispred Tačija – Tači\nAmbasador Rusije u Srbiji Aleksandar Čepurin ukazao je danas na činjenicu da je na sednici SB UN o Kosovu i Metohiji na tablici ispred predsednika Alkesandra Vučića pisalo „Srbija”, dok je ispred Hašima Tačija bila tablisa s natpisom – Hašim Tači. Čepurin je na tviteru napisao da je to bilo ispravno predstavljanje govornika. On je takođe naveo da je „generalni sekretar UN primio predsednika Srbije, dok je sastanak sa Tačijem odbio”, javlja Tanjug. Čepurin je, takođe, naveo da odluka o formiranju „vojske Kosova” treba da bude hitno povučena. SB UN mora da pažljivo prati situaciju u pokrajini, dok KFOR mora da ispunjava svoj mandat ne selektivno, već u punom obimu, podnoseći izveštaje Ujedinjenim nacijama, zaključio je Čepurin.\n14.12.2018 u 12:52\nTači: Vojska Kosova – poklon za praznike\nPRIŠTINA – Predsednik Kosova Hašim Tači ocenio je danas posle usvajanja zakona o transformaciji Bezbednosnih snaga Kosova u oružane snage Kosova da Vojska Kosova predstavlja „čast, bezbednost i blagostanje Kosova”. Tači je na Fejsbuku napisao da se posle dva desetleća ovim zaokružuje proces državnosti Kosova. „U Skupštini Kosova sa apsolutnom većinom, kao retko kada, izabranici naroda su usvojili paket zakona o osnivanju Vojske Kosova”, napisao je Tači na Fejsbuku, prenosi Beta. On je podvukao da je Kosovo kao društvo pokazalo da ima smelosti, odgovornosti i da zna da bude ujedinjeno kako bi odbranilo interese naroda i države. „Stvaranje Vojske Kosova i Ministarstva odbrane je najbolji poklon za novogodišnje praznike”, napisao je Tači.\nBEČ – Bivši predsednik Albanije Salji Beriša, koji za sebe kaže da je odrastao sa čvrstom idejom ujedinjenja albanske nacije po kojoj bi Kosovo postalo deo Albanije, kritikuje Hašima Tačija zbog ideje razmene teritorija i poručuje da „Tači po nalogu Vučića diže zastavu Velike Srbije”. „Ako je međunarodna zajednica mišljenja da je došlo vreme da se menjaju granice na Balkanu onda bi trebalo da sazove međunarodnu konferenciju i predoči nove granice”, kaže Beriša u , u intervjuu bečkom dnevniku „Standard” i dodaje da ideja da Tači ili Aleksandar Vučić mogu menjati granice nije dobra ideja. On ističe da Tači na Kosovu nema nikakvu podršku i da ne postoji niti jedna politička stranka, ni institucija koja podržava ovu inicijativu koja je, kako on tvrdi, već tri decenije inicijativa\nTači proglasio dan žalosti zbog Bušove smrti\nPRIŠTINA – Predsednik privremenih prištinskih institucija Hašim Tači proglasio je sredu za dan žalosti na kosovskoj teritoriji zbog smrti bivšeg američkog predsednika Džordža Buša Starijeg. Dan žalosti je proglašen „u znak poštovanja prema njegovom doprinosu slobodi na Kosovu”, navodi se u saopštenju objavljenom na Tačijevom sajtu. Sreda je proglašena danom žalosti i u SAD, prenosi Tanjug.\n27.11.2018 u 21:52\nTači: Ovo je pravi trenutak za postizanje sporazuma\nPRIŠTINA - Kosovski predsednik Hašim Tači je sa američkim državnim sekretarom Majkom Pompeom u Vašingtonu razgovarao o bilateralnim i regionalnim pitanjima, a posle sastanka je izjavio da je ovo pravi trenutak za postizanje sporazuma sa Beogradom. „Sastanak je prošao odlično. Imamo jedinstvenu podršku SAD i ovo je pravi trenutak za postizanje sporazuma”, rekao je Tači, preneo je RTK2. Prema Tačijevim rečima, postizanje sporazuma će biti dobro za sve. „Uloga SAD je nezamenljiva. Potreban je politički konsenzus. Treba da postignemo sporazum”, rekao je on, prenosi Tanjug. „Moramo svi da radimo”, dodao je Tači. Tačijev kabinet: Bolton snažno podržao postizanje sporazuma Prištine i Beograda Predsednik Kosova Hašim Tači je na sastanku sa savetnikom američkog predsednika za\n27.11.2018 u 08:30\nPompeo Tačiju: Odmah ukinite takse na robu iz Srbije i BiH\nVAŠINGTON – Državni sekretar SAD Majk Pompeo je, tokom sastanka sa kosovskim predsednikom Hašimom Tačijem, pozvao prištinske vlasti da ukinu takse na robu iz Srbije i Bosne i Hercegovine, kao i da zajedno sa Beogradom rade na izbegavanju provokacija i deeskalaciji napetosti. Portparolka Stejt departmenta Heder Nojert saopštila je da je Pompeo tokom susreta ponovio „čvrstu američku podršku suverenom, nezavisnom Kosovu, u potpunosti integrisanom u međunarodnu zajednicu”, prenosi Tanjug. Pompeo je, kako se navodi, „ohrabrio Kosovo da iskoristi jedinstvenu priliku za postizanje istorijskog sveobuhvatnog sporazuma o normalizaciji sa Srbijom u okviru procesa dijaloga uz posredovanje EU”. „On je pozvao kosovske vlasti da ukinu takse uvedene na uvoz iz Srbije i Bosne i Hercegovine, kao i


Praksu na NBS obavilo 120 studenata - Nova ekonomija\nPraksu na NBS obavilo 120 studenata\nGuvernerka Narodne banke Srbije Jorgovanka Tabaković potpisala je memorandume o saradnji sa devet fakulteta iz Srbije i šest fakulteta iz Republike Srpske u Bosni i Hercegovini.\nMemorandumima je predviđeno organizovanje prakse a studente, praćenje rada studenata i formiranje programa zapošljavanja u skladu s mogućnostima i poslovnim aktivnostima NBS, formiranje mentorskih programa, organizovanja gostujućih predavanja predstavnika NBS na fakultetima, i druge oblike saradnje sa studentima i studentskim organizacijama.\nU protekle tri godine 120 studenata obavilo je praksu na NBS, a realizovano je više od 100 različitih aktivnosti u saradnji sa fakultetima, navodi se u saopštenju Narodne banke.\nMemorandumi o nastavku saradnje potpisani su s predstavnicima ekonomskih fakulteta u Kragujevcu, Nišu, Kosovskoj Mitrovici i Subotici, pravnim fakultetima u Novom Sadu, Kragujevcu, Nišu i Kosovskoj Mitrovici, kao i sa Fakultetom organizacionih nauka u Beogradu. Memorandumi o saradnji potpisani su sa Pravnim i Ekonomskim fakultetom u Banja Luci, Ekonomskim fakultetom Pale, Pravnim fakultetom Istočno Sarajevo, Fakultetom poslovne ekonomije Bijeljina i Ekonomskim fakultetom Brčko.\nNarodna banka Srbije već ima potpisane memorandume o poslovnoj saradnji sa Ekonomskim, Pravnim i Matematičkim fakultetom u Beogradu, kao i Visokom školom za informaciono-komunikacione tehnologije, dodaje se u saopštenju.\nBanke od sutra koriste novu kamatnu stopu, računanje Euribora zasad isto\nSAD planiraju da finansijski pomažu evropske ri...\nNada za kvadriplegičare: Mašina skelet kojom up...\nRezervišite mesto na forumu - Da li strane inve...\n(FOTO) Farma na kojoj se gaji - nameštaj\nPlaćanje karticama sve popularnije u Srbiji, pr...\nAltiparmakov: Manji porez ne znači manje sive e...\nAutobuska stanica u V. Banji više neće naplaćiv...\nPo prvi put IT prekvalifikacije za osobe sa inv...\nBlizzard kaznio gejmera zbog podrške protestima...


Beogradska policija uhapsila je N. Đ. (43) iz Obrenovca zbog postojanja osnova sumnje da je izvršio krivično delo razbojništvo.\nPolicija je neposredno nakon izvršenog krivičnog dela identifikovala i pronašla osumnjičenog koji je, kako se sumnja jutros, uz pretnju nožem od radnice jednog slot kluba u Obrenovcu uzeo oko 260.000 dinara i udaljio se.\nPolicija je kod N. Đ. pronašla deo novca i dva noža.\nOsumnjičenom je određeno zadržavanje do 48 sati nakon čega će, uz krivičnu prijavu, biti priveden Osnovnom javnom tužilaštvu u Obrenovcu.\nUhapšeni mladići koji su UZ PRETNJU NOŽEM opljačkali prodavnicu na Miljakovcu\nRAZBOJNIŠTVO U LOZNICI Maskirani napadač pljačkao LAŽNIM PIŠTOLJEM, od radnice pošte oteo 334.000 dinara


tenk T-72 - Sputnjik Srbija\nSrbija će u sklopu vojne saradnje sa Rusijom na poklon dobiti 30 tenkova T-72, a koliko je moćan ovaj oklopnjak u realnim uslovima, pokazala je i vežba održana na tri poligona u Rusiji.\nSAD ocenile prednosti ruskih „ubojitih tenkova“\nTenkovi T-72, T-80 i T-90, koji su deo ruske vojne tehnike, imaju niz karakteristika koje povećavaju njihovu izdržljivost i ubojitost, istakao je novinar američkog lista „Nešenel interest“.\nVulin za Sputnjik: Stižu nam ruski tenkovi i oklopna vozila (foto)\nRuski tenkovi T-72S i borbena izviđačka oklopna vozila BRDM 2, koji su dogovoreni u vojno-tehničkom paketu između Moskve i Beograda, stići će u Srbiju u prvom kvartalu iduće godine, rekao je za Sputnjik srpski ministar odbrane Aleksandar Vulin.\nRuski tenk T-72 postaje brend\nRuska odbrambena kompanija „Uralvagonzavod“, jedan od najvećih istraživačkih i industrijskih kompleksa u Rusiji, namerava da brendira čuveni tenk T-72, jedan od najrasprostranjenijih tenkova koji je razvijen i proizveden u Sovjetskom Savezu.\nDo kraja sledeće godine Vojska Srbije dobiće od Rusije 30 remontovanih tenkova vrednih najmanje 30 miliona evra. Kako Sputnjik saznaje, najveća i najvažnija novina jeste činjenica da će Vojska Srbije prvi put imati tenk sa aktivno-reaktivnim oklopom.\nPodvodna vožnja nezaustavljivog ruskog tenka\nMožda na ovom svetu i postoji nešto što ne može da zaustavi ruski glavni borbeni tenk T-72B3, ali to nešto definitivno nije reka.


ZRENJANINCI I OLIMPIJSKE IGRE\nZRENJANIN – Po ko zna koji put Zrenjanin, grad sportova, kako ga odvajkada krste, imaće svoje predstavnike na jednoj od najvećih međunarodnih sportskih smotri – Olimpijskim igrama, koje ovog leta počinju u Rio de Žaneiru.\nPočetak 31. Letnjih igara prilika je da se prisetimo olimpijskih bisera sa Begeja, o kojima je, u publikaciji „Istorija sporta Zrenjanina“, zborio sportski hroničar Vasa Atanasiju.\nOd prve Olimpijade 1896. u Atini, do poslednje 2004, takođe u glavnom gradu Grčke, učestvovalo je 29 takmičara, trenera, sudija i sportskih radnika iz grada u sred Banata. U tom periodu reprezentaivci iz Zrenjanina osvojili su, na sedamnaest Igara, šesnaest medalja, i to šest zlatnih, tri srebrne i sedam bronzanih. Zrenjanin, kao malo koji grad, i u onoj najvećoj Jugoslaviji, može se podičiti svojim vrhunskim sportistima i njihovom učinku na dosadašnjim Olimpijskim igrama modernog doba.\nVeć na prvoj Olimpijadi, 1896. bio je zvanično prisutan i zrenjaninski lekar Kemenj Ferenc (1860 – 1944), takođe i književnik i publicista koji je za vreme studija u Parizu upoznao barona Pjera de Kubertena i oduševio se njegovom idejom obnavljanja olipmijskih igara. Kao baronov bliski saradnik Ferenc je postao član Međunarodnog olimpijskog komiteta 1894. a na Igrama u Atini bio je generalni sekretar Organizacionog komiteta.\nUčešće sportista ovog grada na olimpijskim igrama između dva svetska rata vezano je za ime velikobečkerečke porodice Kristijan. Na Igrama u Amsterdamu, 1928. vrhovni sudija mačevalačkog turnira bio je Kristijan Eugen, inače višestruki šampion države i cenjeni stručnjak u zemlji i inostranstvu. Kao takmičar učestvovao je Bečkerečanin Frajnd Đerđ, ali je eliminisan već u predtakmičenju.\nOsam godina kasnije, na Olimpijskim igrama u Berlinu, bio je vođa jugoslovenske mačevalačke reprezentacije. Njegova kćer Kristijan Margita, legenda zrenjaninskog mačevalačkog sporta i učitelj mnogih generacija, učestvovala je u Igrama u Berlinu 1936. U borbi floretom dospela je do polufinala, što je i sada najveći uspeh ovdašnjih mačevalaca na olimpijskim igrama.\n– Prvu zlatnu medalju, najdragocenije odličje sa smotre takmičara iz celog sveta, osvojio je nekadašnji fudbaler zrenjaninskog Proletera Milan Galić, koji se proslavio igrajući za Partizan iz Beograda – zabeležio je pokojni čika Vasa Atanasiju. – Ovaj veliki majstor najpopularnijeg sporta bio je kapiten naše reprezentacije na Olimpijskim igrama u Rimu 1960. koja je osvojila prvo mesto, pobedom nad selekcijom Danske. Vodeći gol na ovoj utakmici postigao je Galić.\nSlede brojna imena velikana kojima se Zrenjaninci i danas diče. Rvač Proletera Branislav Simić bio je prvi Jugosloven koji se u ovom viteškom sportu, u dalekom Tokiju, 1964. okitio olimpijskim zlatom. Rukometaš Momir Rnić, jedan od najtrofejnijih vrhunskih sportista svih vremena, sa plavom četom se popeo na pobedničko postolje 1984. u Los Anđelesu. Prva pesnica zrenjaninskog boksa Zvonimir Vujin, veslač Milorad Stanulov, rukometaš Jovica Elezović, odbojkaški biseri iz Kleka, braća Vanja i Nikola Grbić, njihov zemljak, košarkaš Dejan Bodiroga, plivač Proletera Ivan Lenđer, još neka su zvučna imena koja su dostojanstveno predstavljala Zrenjanin, Vojvodinu, Srbiju, Jugoslaviju, na Olimpijadi.\nTagoviBranislav Simić Dejan Bodiroga Ivan Lenđer Momir Rnić Nikola Grbić Olimpijske igre Olimpijski komitet Srbije Rio de Žaneiro Vanja Grbić Zrenjanin Zvonimir Vujin\nSjajni Dimitrije Levajac pauzu iskoristio da bi se posvetio sestri i bratu\nTrofejni sportista Bojan Cvejić mlade džudiste trenira preko interneta\nFudbaler Slovana Aleksandar Čavrić vreme provodi u stanu u Bratislavi\nTURNIR U MALOM FUDBALU „VLADIMIR VUJIN“\nIGOR GARAJ KAO ČLAN REPREZENTACIJE OSVOJIO BRONZU


Lutajuća srca u nedelju u Parku Sveti Sava\nPočetak/Kultura/Lutajuća srca u nedelju u Parku Sveti Sava\nVioleta Milićević 30. juna 2018.\nMedijanino kulturno leto nastavlja se u nedelju 1. jula nastupom niške grupe Lutajuća srca.\nKoncert počinje u 21 sat u Parku Sveti Sava.\nDo kraja ovogodišnjeg Medijaninog kulturno sportskog leta Nišlije će imati priliku da vide i revijalne kik-boks mečeve članova Kik boks kluba Niš i gostiju, u nedelju i ponedeljak 8. i 9. jula 2018. godine od 19.00-21.00 sat na Amfiteatru na Keju.\nKoncert grupe „Posetioci“ biće održan u Parku Sveti Sava u četvrtak 12. jula od 21.00 sat. Na Medijana festu nastupiće i orkestar „Đuvegije“ u petak 13. jula i Oliver Katić u subotu 14. jula, takođe od 21 sat u Parku Sveti Sava.\nLutajuća srca Medijana fest Medijanino kulturno leto posetioci


Mango Men predstavio je novu kolekciju naziva Performance, sa španskim brendom koji na ovoga puta donosi svoje linije muške garderobe namenjene “funckionalnoj gospodi”, modnog stila koji donosi komfor, funkcionalnost i stil. Tehnički dizajn predstavlja jezgro novog opsega koji varira u karakteristikama.\nEsencijalni atributi uključuju vodootpornost, sprečavanje boranja, održavanje temperature, termoregulacione materijale, prozračnost i rastegljivi komfor. U međuvremenu, Mango predstavlja i svakodnevne odevne predmete kao što su trenerke, perke ili savremene bomber jakne od merino vune. Svi novi predmeti kolekcije predstavljeni su u galeriji i za ovaj posao bili su zaduženi Kventin Demester, Bojd Gejts i Aleksis Petit.


Ivan Adrovac Archives - KRIK\nAleksandar Zdravković, optužen da je u novembru 2014. pokušao da ubije biznismena Milana Beka, zbog zdravstvenih problema nije došao na današnje suđenje, pa je ono odloženo za maj. Beko je prošle nedelje svedočio da je uveren da je u njega pucao upravo Zdravković. Piše: Milica Vojinović Zdravković nije došao jer […]\nSuđenje Aleksandru Zdravkoviću za pokušaj ubistva biznismena Milana Beka 2014. godine odloženo je danas jer se Beko nije pojavio u sudu. Zdravkoviću se sudi u ponovljenom postupku nakon što je Apelacioni sud u Beogradu u julu prošle godine ukinuo presudu kojom je bio osuđen na 10 godina zatvora. Piše: Jelena […]\nSuđenje Aleksandru Zdravkoviću koji je optužen da je 2014. na Senjaku u Beogradu pokušao da ubije biznismena Milana Beka odloženo je danas zbog bolesti sudije. Ovo je ponovljeno suđenje Zdravkoviću pošto je prvobitnu presudu kojom je osuđen na 10 godina zatvora ukinuo Apelacioni sud u Beogradu u julu prošle godine. […]\nAdrovac oslobođena optužbi da je učestvovala u pokušaju ubistva Beka\nMaja Adrovac pravosnažno je oslobođena optužbi da je pomagala u pokušaju ubistva biznismena Milana Beka, sapoštio je juče Apelacioni sud u Beogradu. Aleksandru Zdravkoviću koji je u istom postupku osuđen na 10 godina zatvora da je pucao na Beka sudiće se ispočetka. Piše: Jelena Radivojević Sudije Nada Hadži Perić, Milenko […]\nZavršne reči za pokušaj ubistva Beka u novembru\nNa današnjem suđenju Aleksandru Zdravkoviću i Maji Adrovac, optuženim da su u novembru 2014. pokušali da ubiju biznismena Milana Beka, sudija je odlučivala o dokazima, a potom zakazala završne reči za novembar. Piše: Bojana Pavlović Iako je bilo predviđeno da danas budu iznete završne reči, sudija Marina Anđelković odlučila je […]\nZavršne reči za pokušaj ubistva Beka krajem septembra\nNa današnjem suđenju za pokušaj ubistva biznismena Milana Beka pročitan je spisak dokumenata koja će se naći među dokazima, a branioci su ponovili zahtev da se obavi rekonstrukcija događaja koja bi, kako tvrde, pokazala da DNK optužene Maje Adrovac na čaure nije dospeo tako što je pre pucnjave držala metke […]\nNa suđenju za pokušaj ubistva biznismena Milana Beka sudija je odlučila da odustane od ispitivanja svedoka Ivana Adrovca, supruga optužene Maje Adrovac, jer bi to dodatno odužilo postupak. Adrovac je bitan svedok jer postoji sumnja da je u danima pre pucanja na Beka bio u kontaktu sa drugim optuženim Aleksandrom […]\nAleksandar Zdravković i Maja Adrovac, optuženi za pokušaj ubistva biznismena Milana Beka, ponovo su danas u sudu rekli da nemaju veze sa ovim događajem. Suđenje je počelo ispočetka jer je došlo do promene člana sudskog veća. Piše: Jelena Radivojević Sudija Marina Anđelković je na početku današnjeg ročišta rekla da je […]\nSlučaj Beko: Polemika o DNK veštačenju\nNa zahtev advokata Maje Adrovac, optužene da je pomagala pri pokušaju ubistva biznismena Milana Beka, danas je u sudu ispitan stručni saradnik sa Biološkog fakulteta u Beogradu koji je 2015. učestvovao u veštačenju DNK materijala. Veštačenjem je utvrđeno da se na čaurama pronađenim na mestu pucnjave nalazi DNK Maje Adrovac. […]\nSlučaj Beko: Veštak za telekomunikacije dopunio nalaz\nNa današnjem suđenju za pokušaj ubistva biznismena Milana Beka sudski veštak za telekomunikacije govorio je o dodatnom veštačenju telefona Aleksandra Zdravkovića, optuženog da je pucao u Beka. Dopunsku analizu veštak je radio zbog nejasnoća koje su se pojavile na prethodnom suđenju. Piše: Milica Vojinović Veštak Dragomir Vasiljević već je na […]


Ambalaža • pakovanje: kese, kutije, omoti, nalepnice... • Deto d.o.o.\nAmbalaža kao oblast je veoma široka, stalno se razvija i unapredjuje. U našem proizvodnom programu papirna i kartonska ambalaža već 20 godina zauzima posebno mesto. To se pre svega odnosi na kese (na koje otpada najveći broj naših referenci), lake kartonske kutije, omote, nalepnice i etikete, originalne oblike ambalaže, i potpuno nove i inovativne koncepte. Ovde smo pokušali da predstavimo samo najčešće proizvode, i da damo par ilustracija pravaca u kojima se ova oblast ubrzano razvija. Ukoliko ste zainteresovani za novitete iz ove oblasti proveravajte tekstove pod klasifikacijom „Novo“, ili se pretplatite na sve nove informacije putem RSS-a.\nLuksuzne, reklamne, papirne kese sa najkvalitetnijom ofset štampom su veoma atraktivan reklamni proizvod. Proizvodnja ovih ekskluzivnih ukrasnih kesa podrazumeva korišćenje najkvalitetnijeg papira (polu-kartona), sa sjajnom ili mat plastifikacijom…\nAmbalaža za nakit, bižuteriju, ili druge poklone malih dimenzija su kategorija za sebe. Ove kutije pokušavaju da ostvare dva cilja: da budu originalne i zanimljive, i da istovremeno ostave jak utisak kvalitetom izrade i štampe…\nBez obzira da li se proizvode kao samolepljive etikete (nalepnice), ili kao etikete na papiru (ofset, kunstdruk ili etix), ili kao kartonski omoti – ova grupa proizvoda ima istu namenu – identifikaciju proizvoda. Zato osim tehničko-tehnoloških zahteva (vrsta podloge, način lepljenja, serija, itd) treba voditi računa i o čitavom nizu drugih pitanja…\nNemoguće je obuhvatiti na jednom mestu sve moguće varijacije oblika i namene kutija, omota, navlaka, tuba, itd… U ovu grupu zapravo raspoređujemo sve one proizvode koje ne znamo u koju drugu oblast da stavimo. A takvih „specijalnih“ proizvoda se u poslednjih 25 godina nakupilo baš mnogo.\nZato obavezno otvorite ovu stranicu klikom na donji link. Jer čak i ako ne pronađete ono što tražite – otkrićete gomilu neobične ambalaže koja vas može inspirisati u smeru potpuno novih i originalnalnih proizvoda…\nAmbalaža i digitalna štampa\nNajčešće se ambalaža realizuje u tehnici ofset štampe Ofset je idealna tehnika za srednje i velike tiraže po kvalitetu i ekonomičnosti. Nažalost ima i izvesna ograničenja u vezi brzine i minimalnih serija, a sve je veća potreba za malim i mikro serijama i sve kraćim rokovima. Rešenje za tu vrstu problema nudi nam digitalnа štampа. Kvalitet je skoro identičan, a cena otiska je tek nešto viša. Ogromna prednost leži u tome da su minimalne serije štampe daleko manje nego u ofsetu. Naravno, štampa je samo jedan deo procesa, pogotovo kod složenih proizvoda. Treba uzeti u obzir i to da tehnilogija digitalne štampe uvek podrazumeva otisak u punom koloru (četvorobojni). Sa druge strane – digitalna štampa nam omogućava i neke specijalne opcije. Štampu na providnoj foliji ili stikerima, na plastičnim, metaliziranim i drugim specijalnim materijalima…\nNa svakoj od strana posvećenih konkretnom proizvodu, potražite cenu za verziju u digitalnoj štampi (na dnu strane), ili nas kontaktirajte\n/ za konkretnu ponudu, kliknite na:\n→ KONTAKT / zahtev za ponudu\nKako da nas kontairate?


Leteći pepeo za izgradnju puteva- Evropa i Srbija - PODOVI\nDizajn Leteći pepeo za izgradnju puteva- Evropa i Srbija\nU Srbiji postoje ogromne količine pepela nastalog sagorevanjem lignita koji je smešten na nekoliko ogromnih deponija površine od čak 1.500 hektara. Taj leteći pepeo predstavlja otpad koji negativno utiče na životnu sredinu, iako su istraživanja pokazala da može da se koristi u građevinskoj industriji, ali i u izgradnji puteva. U Evropi je, pogađate, sve ovo već dugo u opticaju. Štaviše, u mnogim državama članicama Evropske unije utroši se blizu 20 miliona tona pepela na godišnjem nivou i to u putogradnji, ali u proizvodnji cementa. Najbolji primer je Francuska gde u jednoj lučkoj brani količina upotrebljenog letećeg pepela iznosi 10.000 tona. Prema procenama nadležnih, u Srbiji je na nekoliko deponija površine oko 1.500 hektara odloženo nestvarnih 200 miliona tona pepela.\nFoto: Putevi od letećeg pepela uveliko su praksa u Evropi\n„Putevi Srbije“ uradili su još 2007. godine istraživanje u kome je dokazano da se pepeo nesmetano može koristiti u navedene svrhe.\nPepeo bi se ugrađivao u trup puta i to u segmentima izolovanim od uticaja površinskih i podzemnih voda, jer se time, u uslovima eksploatacije puta, sprečava ispiranje hemijski štetnih sastojaka iz pepela i šljake i njihovo unošenje u vodonosne sredine. Postoji ideja da se iz TENT-a uzme određena količina pepela koja bi se iskoristila za izgradnju probne deonice koja bi bila dugačka oko 300 – 400 metara, a plan je da to bude put bliži Termoelektrani „Nikola Tesla“, možda na delu Koridora 11. To bi svakako bio veliki korak napred, ali odluka o tome biće doneta u narednom periodu. Još uvek čekamo realizaciju i verujemo da će ova odluka biti u najskorije vreme praksa u Srbiji.\nPrethodni tekstNovo šoping mesto u Beogradu-investicija od 100 miliona evra\nSledeći tekstKako oporaviti laminat da opet izgleda sjajno?


Strategija intelektualne svojine bez strategije i bez intelekta - Mario Reljanović i Žarko Ptiček - Peščanik - Dev\nMario Reljanović i Žarko Ptiček17/11/2016\nTako se kod ostvarivanja konkretnog cilja „Unapređenje sistema koordinacije u sprovođenju prava intelektualne svojine“ navodi mera osnivanja Akcione grupe. Šta je zadatak Akcione grupe? Da se bavi „identifikacijom i neutralisanjem finansijera, proizvođača, uvoznika ili distributera robe koja je predmet povrede prava intelektualne svojine“. Dobro ste pročitali citat – ne-u-tra-li-sa-nje. Ova Eliot Nes grupa će to postizati, između ostalog, redovnim sastancima „radi razmene obaveštajnih podataka, usaglašavanja liste prioritetnih ciljeva i izrade strategija kako bi se obezbedilo da kriminalci koji kontrolišu kriminal u oblasti intelektualne svojine u Srbiji budu privedeni pravdi“. Par stvari, zanemarivši zapaljivu retoriku prema kojoj su pirati („kriminalci“, što takođe nije pravni termin) najveći problem koji ova država ima kada je reč o kriminalu,[efn_note]Krivična dela protiv intelektualne svojine inače su regulisana Krivičnim zakonikom (Sl. glasnik RS, br. 85/2005, 88/2005 – ispr., 107/2005 – ispr., 72/2009, 111/2009, 121/2012, 104/2013 i 108/2014) u članovima 198– 202.[/efn_note] upada u oči:\nAuthor: Mario Reljanović i Žarko Ptiček


Izložbe i manifestacije – Portal za kulturu Republike Srpske\nLikovno-ekološka kolonija „Bardača-Srbac\nLikovno-ekološka kolonija „Bardača-Srbac“ osnovana je 1984. godine s ciljem da se prirodna bogatstva i ljepote opštine Srbac, a prije svega prirodnog rezervata Bardača, zaštite od zagađivanja. Do sada je bez prekida održan 31 saziv kolonije, a u fundusu se nalaze 578 djela eminentnih umjetnika. Ideja o osnivanju Prve jugoslovenske likovno-ekološke kolonije na Bardači, rodila se […]\nLikovna kolonija „Rakani“ Novi Grad\nLikovna kolonija „Rakani“ od svog prvog saziva 1985. godine je jedna od najstarijih i najkvalitetnijih kolonija koje se organizuju u Republici Srpskoj. Koloniju organizuje Kulturno-obrazovni centar Novi Grad, svakog avgusta, gdje slikari po pozivu Umjetničkog savjeta Kolonije borave i stvaraju u gradu na rijeci Uni. Zbirka djela „Rakani“ pruža uvid u likovne tokove u regionu […]\nLaboratorij umjetnosti u prirodi “Ars Kozara”\nArs Kozara je laboratorij umjetnosti u prirodi koji se održava u prostoru Nacionalnog parka „Kozara“. U toku trajanja laboratorija umjetnici koji učestvuju po prijavi na konkurs ili pozivu, stvaraju umjetničke radove isključivo od prirodnih materijala što je u skladu sa principima pokreta Umjetnosti u prirodi kojeg ovaj projekat između ostalog promoviše. Osnovni cilj projekta je […]\nLikovna kolonija „Lasta” Laktaši\nLikovna kolonija „Lasta” je održana prvi put u Slatini 2006. godine, na području opštine Laktaši u organizaciji Saveza paraplegičara Republike Srpske. „Humanost prije svega” je moto koji je na prvom sazivu, okupio 16 likovnih umjetnika. Nakon tri godine organizovanja Likovne kolonije „Lasta”, Savez paraplegičara Republike Srpske je predložio da od 2009. godine organizaciju preuzme JU […]


Radio Boom93 :: Javnost i odgovornost :: Povećati transparentnost konkursa za medijske projekte\nNaslovna | Projekti | Javnost i odgovornost | Povećati transparentnost konkursa za medijske projekte\nPovećati transparentnost konkursa za medijske projekte\nNe sme se odustati od projektnog sufinansiranja medijskih sadržaja u javnom interesu,već raditi na povećanju transparentnosti konkursa i poboljšavanju medijskih zakona, zaključeno je na javnoj tribini Boom 93 na kojoj su učestvovali medijski ekspert Saša Mirković i generalni sekretar NUNS-a, Svetozar Raković.\nOni su iskazali potrebu da se u praćenje primene medijskih zakona uključe i ostala vladina ministarstva, da se uspostave evaluacije projekata koji su sufinansirani državnim novcem, kao i da se jasno definiše odgovornost za one koji se ogreše o primenu zakona.\nSmisao projektnog sufinansiranja je da javni novac ne ode za pogrešne sadržaje, zabavu, rijalitije, političku propagandu, već za javni interes, rekao je Raković.\nOn je dodao da se do sada na mnogim primerima pokazalo da se čitav proces problematično realizuje u praksi.\n“Lokalni centri moći neradno prihvataju jedan sistem u kome više neposredno ne odlučuju kome će podeliti novac”, istakao je Raković.\nOn je naveo da je medijska koalicija između dva aprila 2015. i 2016.godine sprovela monitoring konkursa koji je pokazao da je polovina procedura nije sprovedena do kraja na način kako to nalažu zakonski i podzakonski akti.\nRaković je rekao i da je Ministarstvo kulture i informisanja dalo izvanredan primer kako bi projektno sufinansiranje trebalo da se primenjuje, kao i da to pokazuje poslednja analiza Balkanske istraživačke mreže (BIRN).\nAnaliza NUNS-a pokazala je da se u prvih 19 meseci primene nove procedure za dodelu javnog novca medijima u lokalnim upravama preko konkursa potrošilo oko 2,5 milijarde dinara.\nU pogledu donošenja medijske strategije i novih medijskih zakona postojao je apsolutni konsenzus u medijskoj zajedinici. Svi oni koji bi to sada da relativizuju, nisu u pravu jer postoji mnogo svedoka koji znaju da ova medijska tranzicija u Srbiji traje poslednjih 15 godina, rekao je bivši državni sekretar za informisanje Saša mirković.\nOn je naveo kako je sve što je sprovedeno u poslednje 2-3 godine trebalo da se dogodi znantno ranije.\nObjasnio je i zbog čega projektno sufinansiranje nije moglo u potpunosti da se sprovede.\n“Ministarstvo kulture ima ograničen portfelj, gde ne možete da radite nešto što je u nadležnosti drugih ministarstava. Da bi projektno sufinansiranje bilo uspešno na svim nivoima, bilo je nužno da imamo punu saradnju i pomoć ministarstva za lokalnu samoupravu. Ne sećam se da je to ministarstvo za vreme mandata Kori Udovički reagovalo na ovu problematiku, osim u slučaju Preševa, gde je problem razrešen doslovno preko noći”.\nMirković je rekao i da zahtev od 2odsto iz budžeta nije implementiran jer je ministarstvo za lokalnu samoupravu u više mandata koristilo istu argumentaciju, da se lokalnim samoupravama ne može nametati da odvajaju određen procenat sredstava što bi direktno zadiralo u njihovu autonomiju.\nOn je ocenio da je i Ministarstvo finansija bilo pasivno u implementaciji medijskih zakona.\n“Ne zaboravite da je Komisija za kontrolu državne pomoći deo ovog ministarstva koje, inače odlično zna kako se troše razdeli u budžetima”, istakao je Mirković.\nOrema njegovim rečima, najveći problem sa primenom medijskih zakona u 2016.godini bili su izbori. Čitav izborni proces od marta do avgusta doveo je do toga da vlada bude u tehničkom mandatu kada je nemoguće učiniti bilo šta više od pukog održavanja funkcionalnosti sitema. Kada je vlada formirana, Ministarstvo do pre neki dan nije imalo ni pomoćnika, ni državnog sekretara za informisanje, posdetio je Mirković.\nJavna debata “Transparetnost i odgovornost u projektnom finansiranju medija” održana je u ponedeljak, 26.decembra.\nDebata je organizovana u okviru projekta “Hoću da znam - Transparentnost javnih finansija i odgovornost nosilaca javnih funkcija", koji realizuje Boom 93.


Cubo apartman - Beograd\nCubo je apartman iz koga je veliki broj gostiju poneo ideje za uređenje sopstvenog stana. Za kockastu formu se obično kaže da simbolizuje konvencionalni pristup i manjak inovativnog razmišljanja, međutim naši dizajneri, kao pravi naslednici kubizma, dokazali su da je kocka bezgraničan izvor inspiracije. Apartman se nalazi u ulici Maršala Birjuzova, u istoj zgradi u kojoj je i hotel Palace, pri čemu gosti apartmana Cubo mogu biti sigurni da imaju na raspolaganju veći prostor i više mogućnosti nego gost bilo kog hotela. Pod pomenutim mogućnostima podrazumevamo Wi-Fi, TV sa kablovskim kanalima, muziku, laptop, kao i sve uređaje koji će vam pomoći da pripremite ukusne obroke i da brinete za svoj izgled. Lokacija apartmana predstavlja pravu retkost u Beogradu, budući da je velika većina starih zgrada u nekoliko centralnih ulica zakupljena kao poslovni prostor, tako je je mogućnost da pronađete stan na samim Terazijama gotovo nepostojeća, osim ako ne rezervišete upravo Cubo.\nApartman je najpogodniji za jednog gosta ili za par, ne zbog toga što je reč o apartmanu površine 35m2, jer je stan tako uređen da deluje znatno prostraniji, već jer se radi o objedinjenom prostoru, bez potpuno zatvorenih prostorija. U apartmanu mogu boraviti i četiri gosta ako se radi o društvu koje ne zahteva da parovi spavaju svako u svojoj sobi. U jednom kraju je kuhinja sa trpezarijom, u sredini dnevni boravak, dok je na drugom kraju prostor za odmor. Preovladavaju nežne, neutralne boje, dok je od nameštaja prisutno samo ono što će gosti sigurno koristiti, kao ne bismo smanjivali korisnu površinu nepotrebnim ormanima, foteljama i komodama. Za naše goste postoji mogućnost da se rezerviše mesto u obližnjoj garaži po ceni od 10 evra dnevno. Cena apartmana je već od 53€ dnevno, što znači da dva gosta plaćaju po manje 27 evra, što je verovatno najpovoljnija cena za smeštaj ovog kvaliteta bilo gde u užem centru Beograda.\n1-2 osobe 53.00€ 47.00€ 42.20€ 39.00€\n3-4 osobe 58.00€ 51.00€ 47.00€ 42.20€


Kompanija Fijat u Kragujevcu smatra da je od 2.016 zaposlenih, višak 1.541 radnik, a zaposlenima će biti ponuđene samo dve mogućnosti – da odu da rade u inostranstvu na dve godine ili da napuste fabriku uz socijalni program.\nOvo je poruka nakon sastanka menadžmenta kompanije i Samostalnog sindikata koji je, inače, bio hitno sazvan i na kojem predstavnici kompanije nisu usvojili primedbe sindikata.\nSindikatu je ponuđen socijalni program sa listom radnika koji su tehnološki višak, a program je dostavljen i Nacionalnoj službi za zapošljavanje.\nSindikat ističe da se među 1.541 radnikom koji su višak, nalaze predsednik reprezentativnog sindikata, njegov zamenik i članovi Odbora istog sindikata.\n“Pozivamo predsednicu Vlade da upozori Fijat da ne poziva radnike pre sastanka sa njom, zakazanog za ponedeljak 30. maj kako bi ih upoznali sa ponudom. Očekujemo da gradonačelnik Kragujevca, koji je izjavljivao da grad i republika neće dozvoliti otpuštanje radnika, preduzmu potrebne radnje, da se osujeti namera kompanije Fijat”, poručili su iz Sindikata.\nRadnike su pozvali da se ne izjašnjavaju o ponudi Fijata do ponedeljka, kada će se održati sastanak sa predsednicom Vlade.\n21/12/2021 | 18:28\nUsvojen BUDŽET Beograda, “izbalansiranih” 160 milijardi dinara


Rano je za "čašicu Bordoa"... - Sportske.net\nRano je za "čašicu Bordoa"...\nZvezda odmarala za vikend, čini se u pravo vreme posle maratona na Kipru. Start prvenstva za vikend, Prosinečkom problemi, izgubljena nedelja kada su u pitanju treninzi...\nReprezentativna akcija u avgustu je godinama termin sporenja klubova i saveza u Evropi.\nJer, igrači u jeku priprema napuštaju rad u klubu, odlaze u nacionalne selekcije, u pitanju su prijateljske utakmice, neki trener tvrde potpuno beznačajne i nepotrebne.\nBilo kako bilo, Robert Prosinečki praktično do četvrtka neće imati kompletan tim na raspolaganju, izostaje desetak igrača, od kojih su gotovo svi starteri.\nCrveno - beli nisu igrali prošlog vikenda, Sabor u Guči je odložio meč sa Javorom, a iako je u medijima tema broj jedan duel sa Bordoom, u klubu razmišljaju o prvenstvenom startu protiv Rada.\n"Niko ne priča o Francuzima u svlačionici", rekao je "Mondu" kapiten Mikić uz konstataciju da im je pauza posle Omonije dobro došla.\nProsinečki je perfektan protiv "Građevinara", od dolaska na kormilo je zabeležio pet pobeda, pa svakako da ta statistika raduje navijače. Ali većina tih utakmica bila je veoma tesna i teška za Zvezdu.\nVidećemo kakav će biti i zdravstveni bilans, u ovom trenutku neizvestan je Jovanović koji i dalje muku muči sa povredom i zbog toga neće igrati za Crnu Goru. Sigurno je takođe da Prosinečki neće čuvati igrače za Bordo jer je start sezone i o umoru ne može biti ni govora, mada će većina prvotimaca odigrati makar poluvreme za svoje nacionalne timove.\nInače, utakmica sa Radom se igra u nedelju od 20:30.


Zvezda preko Salcburga gleda ka LŠ - UGLJEVIK.INFO\nFudbaleri Crvene zvezde u Salcburgu igraju najvažniji meč u protekloj deceniji, za ulazak u Ligu šampiona. Duel Crveno-bijelih i austrijskog prvaka počinje u 21.00 uz direktan prenos na Prvom programu RTS-a, strim je na RTS Planeti, a tok meča i kretanje rezultata možete pratiti na našem portalu.\nCrveno-bijeli su pet puta bili pred vratima Lige šampiona, osnovane 1992. godine u novom formatu, i sada po šesti put imaju veliku šansu da ispišu klupsku istoriju i nađu se u samom evropskom kremu ukoliko eliminišu austrijskog prvaka, koji takođe nikada nije bio u elitnom takmičenju.\n“Igramo drugo poluvrijeme utakmice, rekao sam da je prva bila neobična bez publike…Igrači imaju samopouzdanja i vjeruju u sebe, nikoga se ne plaše jer igraju za jedan od najboljih klubova Evrope. Izaći ćemo na teren i dati sve od sebe”, rekao je Milojević na konferenciji za medije u Salcburgu.\nVelike prilike svjesni su i bekovi Crvene zvezde Milan Rodić i Filip Stojković.\n“Veoma važna utakmica je pred nama, nema potrebe da pričamo o tome koliki je ulog. Generacije zvezdaša sanjaju naš tim u Ligi šampiona, došli smo na korak od ostvarenja sna i ne planiramo tu da se zaustavimo”, kaže Rodić, a nadovezuje se Stojković.\n“Salcburg ima nedostatke, nadamo se da ćemo ih iskoristi. Daće Bog da prođemo u Ligu šampiona. Bilo je dobro i prošle sezone u Ligi Evrope, a nadam se da će biti još bolje posle ove utakmice”, zaključio je Stojković.\nMocartov grad poprište je velike fudbalske bitke, gdje se očekuje dolazak oko 10.000 Zvezdinih navijača širom Evrope, što znači da će se ekipa Vladana Milojevića osjećati kao na domaćem terenu.\nRevanš meč plej-ofa za Ligu šampiona Salcburg – Crvena zvezda igra se večeras od 21 sat na Red Bul areni.


Kako izgleda haljina za čije kreiranje je trebalo 3000 sati - Harper‘s Bazaar\nAishwarya Rai Bachchan je na filmskom festivalu u Kanu opet pokazala kako se dominira na crvenom tepihu. Nakon što je prošle godine na istom mestu nosila haljinu u kojoj je izgledala poput prave princeze iz bajke, ove godine je premašila i svoje postavljene granice za stajling. U haljini Michaela Cinca, bolivudska zvezda je izgledala zanosno i nestvarno dobro.\n“Haljina je kreirana kako bi reflektovala neopipljiv san metamorfoze leptira”, rekao je dizajner za Harper’s Bazaar. Na haljini nije štedeo na detaljima, što dokazuje i činjenica da je cela prekrivena Swarovski kristalima. Kreirana je od ljubičastog, plavog i crvenog konca i ima dugačak šlep od 6 metara koji imitira “izlazak leptira iz lutke”, dok je silueta prilagođena telu glumice. Timu je bilo potrebno oko 3 hiljade sati za njeno pravljenje, što bi značilo 125 dana neprestanog i dan-noćnog rada. Haljina je inače prvenstveno kreirana za Swarovski izložbu, ali je glumica uspela da je učini apsolutno svojom.\n“Blisko smo radili sa Aishwaryom i njenim timom kako bi kreirali savršenu veličinu i uneli nekoliko promena koje su učinile da joj stoji kao salivena”, otkrio je dizajner.\nKako je ovo druga godina saradnje Michaela Cinca i Aishwarye, koja je i glumici i dizajneru donela neverovatno mnogo pažnje, sigurni smo da je ovo pravi duo iz snova. Već sada razmišljamo kakvu će haljinu nositi sledeće godine...\nfoto: profimedia, Michael Cinco\ntri hiljade sati za kreiranje haljine


Crnogorac povezan sa napadom u Parizu? - Prnjavorski informativni portal\nCrnogorac povezan sa napadom u Parizu?\nNjemački mediji izvještavaju da je muškarac (51) koji je prošle nedelje uhapšen u Njemačkoj zbog vatrenog oružja u automobilu povezan sa terorističkim napadom u Parizu. Crnogorski portal “Vijesti” piše da je u pitanju Crnogorac.\nTelevizija “Bayrischer Rundfunk” izvjestila je da su njemačke vlasti obavijestile francuske zvaničnike o hapšenju čovjeka u blizini njemačko-austrijske granice 5. novembra. Nije naveden izvor ovih informacija.\nPortparol bavarske policije Ludvig Valdinger potvrdio je da su vatreno oružje, eksploziv i ručne bombe pronađene kod uhapšenog.\nValdinger je The Asošijeted Pres rekao da “u ovom trenutku neće dati više informacija”.\nUhapšeni muškarac, koji je u “golfu” prevozio nekoliko pištolja, revolvera, automatskih pušaka, nekoliko kilograma TNT eksploziva i municije, nije od ranije poznat policiji, nije uzeo advokata i brani se ćutanjem.\nKako navode njemački mediji, postoje značajni dokazi da je muškarac bio na putu za Pariz.\nŽeljeznice RS, ne duguju 240 miliona , nego nevjerovatnih 1,3 milijarde maraka!\nStikeri na automobilima bi mogli u istoriju


Zrenjaninska kompanija „Šinvoz“ odavno je stekla renome u oblasti remonta šinskih i železničkih vozila, ali je ozbiljno pokrenula i proizvodne programe, pre svega komponenti.\n-Remont železničkih vozila je nešto što mi sa uspehom radimo decenijama, trenutno imamo tri garniture vozova na remontu, kao i lokomotive, vagone i cisterne od naručilaca posla sa kojima imamo uhodanu saradnju, među kojima su i zapadni privatni operateri. Ali, ono što nas čini posebno ponosnim je izgradnja novog proizvodnog pogona, koji se bavi izradom komponenti, uglavnom za klijente iz zapadnih zemalja, iz Austrije, Nemačke, Češke… – kaže Đorđe Vasić, direktor proizvodnje komponenti u kompaniji „Šinvoz“. On posebno ističe saradnju koju „Šinvoz“ ima sa renomiranom multinacionalnom kompanijom „Bombardier“, sa kojom je na snazi dugogodišnji ugovor za izradu kabina i krovova za vozove za saobraćaj na železnicama zapadnih zemalja.\n-Nakon sertifikacije same fabrike i osposobljavanja ljudstva, krovove već proizvodimo a kabine ćemo početi u narednim danima – najavljuje Vasić, i napominje da su inženjeri, bravari, zavarivači i radnici sličnih profila prošli obuku kod naručioca posla, čime je osigurano kvalitetno odrađivanje ugovornih obaveza.\n„Šinvoz“ priprema još neke ambiciozne nove projekte, ali bi nedostatak kvalifikovane i dobro obučenih radnika određenih profila mogao da predstavlja ozbiljnu prepreku.\n-To je razlog da smo mi u firmi oformili radionicu za zavarivanje, odnosno školu zavarivanja u okviru našeg proizvodnog pogona, gde početnike i ljude sa malo iskustva pripremaju inženjeri specijalisti. Nakon uspešno završene obuke te ljude selimo polako u proizvodne pogone, gde stiču iskustvo uz već osposobljene majstore – objašnjava Vasić.\nIZDAJE SE STAN PRAVNIM LICIMA NA DUŽI PERIOD (FOTO)


Radonjić: ''Pobedićemo Cedevitu!'' - Sportske.net\nRadonjić: ''Pobedićemo Cedevitu!''\nTrener košarkaša Crvene zvezde Dejan Radonjić rekao je da je Darušafaka potpuno zasluženo pobedila njegovu ekipu, kojoj ostaje da sada razmišlja samo o Cedeviti i pobedi u poslednjem kolu Top 16 faze Evrolige.\nMaratonski sastanak posle poraza od Darušafake!Foto ubod - Najtužnija slika iz Arene!Reakcije Delija - Zna se ko je redovni dežurni krivac! (TVITOVI)Kalkulacije - Zvezdine tri meč lopte, mogu i do trećeg mestaNeprepoznatljiva Zvezda propustila prvu meč loptu za Top 8!\n"Ostaje nam da se okrenemo Cedeviti, odigramo dobru utakmicu u Zagrebu i pokušamo da pobedimo", rekao je Radonjić novinarima posle utakmice.\nCrveno-beli će imati još jednu priliku, protiv Cedevite 8. aprila u Zagrebu.\nRadonjić je čestitao Darušafaki na "potpuno zasluženoj" pobedi.\n"Bili su bolji od nas. Dobro smo počeli, motivisani, ali nismo to iskoristili i Darušafaka je dobrom igrom držala ritam i konstantu u rezultatu. Kada smo mogli da napravimo prednost, nismo iskoristili priliku. Pokušavali smo da se podignemo, ali brzo smo padali, gubili lopte", kazao je Radonjić.\nPrema njegovim rečima, na poraz od turske ekipe je uticao težak raspored u prethodnom periodu.\n"Bilo je mnogo igrača koji su igrali ispod svakog dosadašnjeg nivoa. Period utakmica i putovanja, a bez treninga, ostavio je trag, što se jasno videlo. Pokušaćemo da se podignemo do sledeće utakmice kako bismo bili na nivou kao čitave sezone", rekao je Radonjić.\nKošarkaš Zvezde Nemanja Dangubić rekao je da je poraz od Darušafake težak.\n"Darušafaka je odigrala odlično, pali smo u trećoj četvrtini, što su oni umeli da iskoriste. Moramo da se okrenemo sledećoj utakmici, za koju znamo koliko je važna za nas", rekao je Dangubić.\nZvezda će u poslednjem kolu gostovati Cedeviti 8. aprila od 19.00.


Trodnevna radionica na temu saradnje Srbije sa Evropskom mrežom za migracije\nU okviru EU tvining projekta „Podrška jačanju upravljanja migracijama i sistema azila u Srbiji“, u Beogradu je početkom septembra održana radionica pod nazivom „Saradnja Evropske mreže za migracije sa Srbijom“. U radu su učestvovali komesar za izbeglice i migracije Vladmir Cucić, zamenica komesara Svetlana Velimirović, šef Evropske mreže za migracije Magnus Ovilius sa kolegama iz Slovenije, Luksemburga, Nemačke i Estonije, predstavnik Delegacije EU u Republici Srbiji, predstavnici MUP-a Srbije iz Odeljenja za strance i Kancelarije za azil, predstavnici Ministarstva za evropske integracije i predstavnici tvining projekta.\nKomesar za izbeglice i migracije Vladimir Cucić istakao je da Srbija ima veoma dobru saradnju sa Delegacijom Evropske unije u Republici Srbiji na dnevnom nivou, ali da je veoma važno i da se u samom Briselu i administraciji EU bolje razume situacija u regionu kada je reč o migracijama, o tome kako se koja zemlja nosi sa izazovima kojima su izložene, kao i podršci koju je EU spremna da pruži. Komesar Cucić je obavestio predstavnike Evropske mreže za migracije (EMN) da Srbija ima bogato iskustvo i obučene ljude za upravljanje migracijama čije bi znanje i sposobnost mogli da budu od koristi i evropskim institucijama kao što je EMN.\nPrvog dana, šef EMN-a Magnus Ovilius istakao je da Srbija što pre treba da dobije status posmatrača u ovoj evropskoj organizaciji koja se prvenstveno bavi prikupljanjem i razmenom informacija i podataka i izveštavanjem Evropske komisije o stanju migracija u zemljama članicama. Ovilius je naglasio da je Srbija veoma važan partner za EMN kako zbog svog geostrateškog položaja tako i zbog iskustva i znanja u upravljanju migracijama. Pružio je punu podršku pristupu Srbije EU kao i evropskim fondovima koji se odnose na migracije i naglasio da će sve učiniti što je u njegovoj moći da Srbija ima relevantnu podršku.\nTokom sastanaka, Komesarijat za izbeglice i migracije upoznao je goste iz EU sa pravnim okvirom, nadležnostima i konkretnim aktivnostima koje se sprovode na polju migracija u Srbiji. Predstavnici nadležnih ministarstava, prvenstveno MUP-a, takođe su upoznali goste sa oblastima svog rada, saradnjom koju imaju sa Komesarijatom za izbeglice i migracije, poslednjim podacima i razvojem situacije na terenu. Sa druge strane, gosti iz Brisela i prisutnih zemalja članica EU upoznali su učesnike radionice sa radom EMN-a i iskustvima stečenim od osnivanja 2008. godine do danas i predstavili oblasti budućeg zajedničkog rada i saradnje.


Najbolje kompanije imaju najbolje ljude a vrhunski ljudi su oni koji razmišljaju i deluju brže i bolje od drugih. „Visokoefikasno liderstvo“ Vam daje ideje, metode, strategije i tehnike koje koriste svi visokoefikasni rukovodioci, profitabilne firme i timovi svetske klase.\nNaučićete specifične, dokazane, praktične načine da planirate, organizujete, angažujete, upravljate, motivišete i razmišljate bolje nego ikada ranije. Naučićete kako da završite više sa manje resursa i kako da efikasno funkcionišete u vremenima brzih promena.\nSvaka sesija Vam daje niz praktičnih ideja koje možete odmah koristiti kako biste dobili bolje rezultate. Dobićete konkretne preporuke koje mogu biti primenjene na svaku oblast Vaše organizacije kako biste dostigli vrhunski status.\nPlatforma u trajanju od 10 i po časova, sadrži audio materijal čijim čitanjem, slušanjem i popunjavanjem usvajate znanje. Trajanje pristupa programu je 3 meseca bez ograničenja na broj korišćenja lekcija.\nProgram sadrži 20 modula:


Novooboleli - Blic Online\nU poslednja 24 sata u Srbiji je na korona virus testirano 6.274 osoba, od kojih je pozitivno 116 dok je, nažalost, 8 osoba devet preminulo.\nJOŠ 79 NOVOZARAŽENIH U Federaciji BiH od posledica korone preminulo šest ljudi\nU Federaciji BiH u protekla 24 časa prijavljeno je šest smrtnih ishoda od kovida 19, a od 1.474 pregledana uzorka 79 je pozitivno na virus korona, podaci su federalnog Zavoda za javno zdravstvo.\nČlan Kriznog štaba za borbu protiv koronavirusa Branislav Tiodorović izjavio je da su kovid bolnice "zatrpane" pacijentima i da nije vreme za popuštanje mera, ocenivši da ne može ništa da se menja dok situacija ne počne da se smiruje.\nBeograd na rubu CRNOG REKORDA, korona divlja na jugu, dramatično i u Novom Sadu: Najnoviji presek za gradove\nU Srbiji je u poslednja 24 sata na korona virus pozitivno testirano 4.634 osobe. Ubedljivo najgora situacija je u prestonici, u kojoj se prema poslednjem preseku beleži 1.400 novoobolelih.\nKorona virus u FBiH: Još 169 zaraženih, oporavila se 382 pacijenta\nZavodu za javno zdravstvo Federacije BiH (FBiH) u protekla 24 časa prijavljeno je 169 pozitivnih na korona virus i sedam smrtnih slučajeva, a oporavila su se 382 pacijenta.\nRekordnih 2.677 novih registrovanih slučajeva korona virusa smo imali juče, a današnji presek može da nam donese novi šok i cifru od više od 3.000 zaraženih za jedan dan!\nPrema poslednjim podacima u Srbiji je potvrđeno još 802 slučaja korona virusa, a ponovo je više od polovine zaraženih, tačnije čak 59 odsto, registrovano u Beogradu gde se već danima unazad situacija ne smiruje.\nTreći talas korona virusa u našoj zemlji je uhvatio veliki zalet, a poslednjih dana obaramo crne rekorde kada je reč o broju novozaraženih. Koliki je treći udar korone najbolje svedoči i to da je za 79 odsto veći broj novoobolelih sada u odnosu na isti dan epidemije tokom drugog talasa.\nU Brazilu je danas registrovana 231 osoba umrla od korona virusa, a novoobolelih je 13.493, saopštilo je Ministarstvo zdravlja te zemlje.\nU Francuskoj je danas registrovano 9.784 novih slučajeva korona virusa što je treći najveći broj novoobolelih u jednom danu od početka epidemije krajem zime.


Aktivno učešće građana u parlamentarnom životu\nTuesday, 17 November 2020 11:07\nOd danas putem podnošenja predstavki otvorena mogućnost obraćanja građana Skupštini\nSkupština kao najviše predstavničko tijelo omogućava aktivno učešće građana u parlamentarnom životu. Zato je rad parlamenta javan i posebna pažnja posvećuje se njegovoj otvorenosti i dostupnosti.\nU cilju unapređenja transparentnosti, od danas na internet prezentaciji Skupštine Crne Gore, u dijelu Građani putem podnošenja predstavki otvorena je mogućnost obraćanja Skupštini Crne Gore.\nSaglasno Ustavu Crne Gore, svako ima pravo da se, pojedinačno ili zajedno sa drugim, obrati državnom organu ili organizaciji koja vrši javna ovlašćenja i da dobije odgovor. Ustavom je, takođe, propisano da niko ne može da bude pozvan na odgovornost, niti da trpi druge štetne posljedice zbog stavova iznijetih u obraćanju, osim ako je time učinio krivično djelo.\nObraćanje treba da bude jasno i obuhvati sve podatke koji su potrebni da bi se po njemu moglo postupiti i da bi se mogao pripremiti odgovor. Obraćanja, takođe, moraju biti u jasnoj vezi sa nadležnostima Skupštine. U suprotnom, Služba Skupštine će predstavku proslijediti nadležnoj instituciji i o tome obavijestiti podnosioca predstavke.\nObrazac obraćanja građana Skupštini Crne Gore može se preuzeti na sajtu Skupštine i osmišljen je tako da se njegovim popunjavanjem olakša postupak podnošenja predstavki, ali i efikasnije postupanje po njima od strane nadležnih službi i radnih tijela Skupštine.\nKad podnesak sadrži neki nedostatak zbog koga se po njemu ne može postupiti ili ako je podnesak nepotpun ili nerazumljiv, ovlašćeni službenik će najkasnije u roku od tri dana od prijema predstavke, kontaktirati podnosioca predstavke i poučiti ga da nedostatke otkloni.\nObrazac obraćanja građana Skupštini Crne Gore


Izvor: Radio 021, 18.Avg.2020, 18:17\nPočetak školske godine u Crnoj Gori odložen je za mesec dana, do 1. oktobra, saopšteno je iz Ministarstva prosvete.\n"Početak školske godine je, na preporuku Instituta za javno zdravlje, odložen za 1. oktobar, zbog procene zdravstvenih vlasti da regularan početak školske godine, za koji je obrazovni sistem bio spreman, nosi rizik po zdravlje dece zbog neizvesnog razvoja epidemiološke situacije koja je, iako pod kotrolom, još uvek složena", navodi se u saopštenju.\nOdluka o odlaganju se odnosi na škole i vrtiće, a u narednim danima će Institut za javno zdravlje i predstavnici sistema obrazovanja definisati jasne preporuke na osnovu kojih će detaljno biti objašnjen način organizacije nastave u školama i vrtićima, kada za to dođe vreme.\nOni dodaju da dok traje prekid vaspitno-obrazovnog rada, primenjivaće se ranije utvrđena mera o plaćenom odsustvu sa rada jednom od roditelja/staratelja/usvojitelja/hranitelja ili samohranom roditelju deteta koje nije starije od 11 godina, sa izuzetkom zaposlenih u onim delatnostima čiji je rad NKT procenio neophodnim u ovom periodu.\nRadio Slobodna Evropa: Odgođen početak školske godine u Crnoj Gori za 1. oktobar\nVOA: Početak škole u Crnoj Gori zbog epidemije odgođen za 1. oktobar\nNezavisne Novine: Početak školske godine u Crnoj Gori odgođen za 1. oktobar\nBlic: U CRNOJ GORI ODLOŽENA ŠKOLSKA GODINA! Đaci će u najboljem slučaju sesti u klupe 1. oktobra, ZATVORENI I VRTIĆI


Pogled iskosa: Paroksizmi Gorana Ćetkovića - ART mozaik\n27/07/2019 27/07/2019 Dragan Leković 0 Comments\nPiše: Dejan Đorić | 27. jul 2019.\nNovi ciklus slika Gorana Ćetkovića (Kolašin, 1975) “Zub vremena” prirodno i logično se nastavlja i nasleđuje prethodni “Glasovi tišine”. Posle bdenja nad bezdanom tame i tišine, iz kojeg nije zazivao reči već slike, umetnik se upitao šta je sa onim što preostaje posle svega, da li mu preti samo zub vremena. Naglasak je ovde i sada više na zubu nego na vremenu, na stravi, grozi i gnozi, jer Ćetković je na svoj, likovni način, filosof i pesnik. Reč je o jednom od najdarovitijih predstavnika uslovno rečeno novog crnogorskog fantastičnog slikarstva, umetnosti po kojoj su Crnogorci bez premca. Duh dinarskog čoveka preširok je i predubok da bi se smestio u realističko, svakodnevno, utilitarno ili intimističko, traži epsko, mitsko, duhovno široko, iracionalno, vizionarsko i ekstatično. Zato je Ćetkovićevo slikarstvo kao krik, vapaj, lament nad ne samo ovim vremenom, o kome ezoterik i nobelovac Vilijam Batler Jejts peva: “Stvari se ruše, centar ne drži više, anarhija je provalila svetom.”\nNa prvi pogled i na novim ostvarenjima ovog mladog majstora naslikane su glave, likovi i ličnosti, lica i tela, ali je reč i o nečemu neuporedivo dubljem, što se krije u dubini, tami i neizvesnosti, bezdanu ili prošlosti, koju Miloš Crnjanski u knjizi posvećenoj Mikelanđelu shvata i kao ponor. Dado Đurić je poslednjih godina života govorio da ima utisak da slika isto kao i na početku, samo sad usporeno i iz groba. Ćetković se upućuje prema suštinskom, ka središtu, glavi, ne ispitujući samo šta je ona danas kroz vreme, u umetnosti, stvarnosti i duhovnosti, već traži njen smisao i u vekovima unazad. Njegove glave izražajne su do krajnosti, kao likovni paroksizmi, slikar ide i izvan stvarnosti pa i van (post)moderne umetnosti, gestika njegovih lica seže do univerzalnog i kosmičkog. Izdvaja se iz sadašnje kakofonije likovnog besmisla, iz vizuelne piktureje umetnosti koju po ideji konceptualnih umetnika svi treba da stvaraju, pa je zato i nema, beži iz poludelog planetarnog jezika slike. U tome, međutim, ne teži eufoniji, svoj sklad ne pronalazi u harmoniji i površnoj lepoti, već u drami, u koju je ogrezao, izvlačeći iz nje katarzu kao preobražaj i inicijaciju. Njegove slike celovite su i monolitne, a umetnik smelo u njih unosi i estetiku ružnog, jer zna da je ona druga strana istine i životne celine. Njegova vera u čistu likovnost tvrda je i skupocena, možda i ratnička, jer postoje duhovni ratnici; on bi da slikarstvo vrati na predmoderne duhovne izvore, ma koliko se naizgled služio modernim ekspresionističkim likovnim jezikom i bio u dosluhu sa jaucima Edvarda Munka. U svom vrlom neotradicionalizmu Ćetković paradoksalno koristi i savremena likovna rešenja, od apstrakcije do dripping-a Njujorške škole apstraktnog ekspresionizma, jer razne likovne natruhe mogu da uđu u monolitni, čisto i čvrsto utemeljen umetnički jezik.\nSlika: Goran Ćetković – Mučnina\n← Sarajlije pjevale sa KIC Pop horom\nFilm „The Lion King“, u režiji Džona Favroa – Rika na vibraciji →


Kolica za bebe Bebetto Torino-obuhvataju kolevku, sportsko sediste, auto sediste, kao i ram koji je osnova za montiranje sva tri dela naizmenicno. Sva tri dela kod Bebetto TORINO modela kolica se rotiraju u oba smera i princip njihovog montiranja na ram je veoma lagan i praktican. Kolevka je namenjena deci od jednog do sest meseci (maksimalna tezina je do 9 kg), sportsko sediste je namenjeno deci od jednog meseca do tri godine, auto sediste je namenjeno deci tezine od 0 do 13 kg. Moderan, lagani, aluminijumski ram, koji je standardno u beloj boji, kod Bebetto TORINO kolica za bebe je opremljen rotirajucim prednjim tockovima, koji omogucavaju lakse manevrisanje i pokretljivost na manjim povrsinama i u uskim prolazima. U otezanim uslovima kretanja, prednji tockovi imaju mogucnost fiksiranja u jednom smeru.\nBebetto TORINO kolica za bebe su tipican primer uskladjenosti elegancije i prakticnosti, kao i vecina Bebettovih modela. Kolica Bebetto Torino ispunjavaju sve EU standarde bezbednosti i kvaliteta. Garancija na sve Bebettove modele je 2 godine.


Saradnja SIB i SAJ (Specijalna antiteroristička jedinica)\nDana 02.09.2017. godine, na poziv Ministarstva unutrašnjih poslova Republike Srbije i Ministra unutrašnjih poslova, gospodina Nebojše Stefanovića nastavljena je saradnja i zajedničke aktivnosti MUP-a i Saveza izviđača Beograda. Ovog puta, članovi SIB-a bili su gosti Specijalne antiterorističke jedinice u njihovoj bazi u Batajnici. Tokom boravka u bazi, preko 70 izviđača se nadmetalo u izviđačkim disciplinama i to u brzom podizanju i spuštanju šatora, signalizaciji, brzom vezivanju čvorova i prolasku kroz prepreku.\nNakon izviđačkog takmičenja, organizovano je i takmičenje u sportskim disciplinama: basket 3 na 3, odbojka na pesku, fudbal i štafetno plivanje. Kroz druženje sa pripadnicima SAJ-a izviđači su imali priliku da se bliže upoznaju sa poslom pripadnika ove jedinice, veštinama i sposobnostima kojima vladaju. Posle takmičarskog dela, izviđači su uživali na otvorenom bazenu i sportskim terenima. Prevoz i ishranu svih učesnika organizovali su domaćini.\nManifestaciju je otvorio Direktor policije, Vladimir Rebić, koji je nakon tačmičenja najboljima dodelio pehare, dok su medalje i majice dobili svi učesnici. Nadamo se da ćemo ovu saradnju produbiti u budućnosti, te da će izviđači moći da se upoznaju sa radom i ostalih jedinica MUP-a.\nSlike mozete videti na sledećim linkovima link 1